Diosaw nayraqat munistu: Ukhamatwa Jupajj wali munasirïtap uñachtʼayistu | Jehová Diosar jakʼachasipjjañäni\nJehová Diosar jakʼachasipjjañäni\n¿Kuna arutsa liytʼäta? Afrikáans Albanés Alemán Amárico Armenio Aymara Baulé Becol Bengalí Birmano Búlgaro Camboyano Catalán Cebuano Checo Chichewa Chino Tradicional Chino mandarín (simplificado) Congo Coreano Criollo de las Seychelles Criollo haitiano Croata Danés Endonga Eslovaco Esloveno Español Estonio Ewé Finlandés Fiyiano Francés Ga Georgiano Griego Hausa Hiligaynon Hindi Holandés Húngaro Ilocano Indonesio Inglés Italiano Japonés Kikongo Kikuyu Kiluba Kiniaruanda Kirguís Kirundi Kisonge Kwanyama Letón Lingala Lituano Luganda Luo Macedonio Malayálam Malgache Maltés Ndebele (Zimbabue) Niueano Noruego Oromo Pangasinán Panjabí Papiamento (Aruba) Papiamento (Curazao) Persa Pidgin de las islas Salomón Polaco Portugués de Brasil Quechua boliviano Rarotongués Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sranangtongo Suajili Sueco Tagalo Tahitiano Tai Tamil Tigriña Tivo Tok pisin Tongano Tshiluba Tsonga Tsuana Turco Twi Ucraniano Uruund Vendal Vietnamita Xhosa Yoruba Zulú Árabe\n“Diosaw nayraqat [...] munistu”\n1-3. ¿Kunatsa Jesusan jiwatapajj yaqhanakan jiwatapat sipansa amtkañapunejja?\nNIYA pä waranq maranak nayrajja, jan juchani mä jaqeruw ina chʼusat juchañchapjjäna ukat jiwayañkamaw tʼaqhesiyapjjäna. Walja jaqenakaw ukham tʼaqhesiyata uñjasiwayapjje. Ukampis uka jaqen jiwatapajj janiw mayninakan jiwatapjamäkänti.\n2 Uka jaqen tʼaqhesitapajj jan armkañapunïnwa. Niya jiwañampëjjäna uka urojja, mä akatjamatwa alajjpachas chika urur chʼamaktʼäna. Ukanakat yatjjatir mä jaqejj akham sasaw säna: “Intejj chʼamaktʼawayänwa” sasa (Lucas 23:44, 45). Ukatjja, amtkañapuniw akham sasin jiwawayjjäna: “Taqe kunaw phoqhasjje” sasa. Jïsa, jiwatapampejj jaqenakar wal munasitapwa uñachtʼayäna, jupjam yaqha munasir jaqejj janipuniw utjkaspati (Juan 15:13; 19:30).\n3 Uka jaqejj Jesucristo satänwa. Kunjamtï yatktanjja, 33 maran Nisán phajjsit 14 urunak saraqataruw jiwañkam wal tʼaqhesiwayäna. Ukampis janiw jupa sapakejj tʼaqheskänti. Janis jaqenakajj sum amuykstanjja, alajjpachankir Awkipajj walpun uka urojj chuymapan tʼaqhesïna. Cheqas janiw khitis jupjamajj alajjpachansa ni akapachansa ukham tʼaqhesiwaykiti. Uka toqet amuytʼañatakejja, Jehová Diosajj qhawqha munasirisa uka toqet parltʼañäni.\nMunasiñatwa Diosajj wal tʼaqhesïna\n4. Jesusan jan aleq jaqekïtapjja, ¿kunjamatsa mä soldadojj amuyäna, ukat kamsänsa?\n4 Jesusar jiwayapjjäna uk uñjir romano mä soldadojj inti chʼamaktʼipansa ukat oraq khathatipansa wal ajjsaräna, ukat akham sarakïnwa: “Cheqpachapuniw aka jaqejj Diosan Yoqapäpacha” sasa (Mateo 27:54). Cheqas Jesusajj janiw aleq jaqekïkänti. Ukhamasti, taqe kunjjar Munañani jachʼa Diosan sapa Yoqapar jiwayapjjañapatakiw uka soldadojj yanaptʼatayna. Ukampis ¿qhawqsa Diosajj Jesusar munasïna?\n5. ¿Qhawqha tiempos Jehová Diosampi Yoqapampejj janïr aka Oraqer jutkasajj jakasipjjäna?\n5 Diosan “Yoqapasti taqe kunatejj utjki ukatjja nayrïriwa” sasaw Bibliajj qhanañchi (Colosenses 1:15). Ukhamajj janïr kunas utjkäna ukhatpachwa Jehová Diosampi Yoqapampejj wali sum apasipjjäna. Ukampis ¿qhawqha tiempos Awkipamp chikajj alajjpachan jakpachäna? Amuytʼañäni, taqe kunas alajjpachan utjañ qalltkäna ukat jichhakamajj niya 13.000.000.000 (tunka kimsani waranq millón) maranakaw pasjje sasaw ciencia toqet yatjjattʼatanakajj sapjje. Ukhamäspa ukhajj tunka kimsani waranqa millón maranakatsa jilaw Jehová Diosampi Jesusampejj jakasipjjpachäna. Ukat ¿kunsa Jesusajj uka tiempon lurpachäna?\n6. 1) ¿Kunsa aka Oraqer janïr jutkasajj Diosan Yoqapajj luräna? 2) ¿Qhawqsa Jehová Diosampi Yoqapampejj munasipjje?\n6 Jesusajj taqe kun lurañwa Awkipar yanaptʼäna (Proverbios 8:30, NM). Bibliajj akham siwa: “Jupa toqew Diosajj taqe kuns luri, jan jupampejj janiw kuna luratas utjkiti” sasa (Juan 1:3). Awkipampi chika taqe kun lurasajj wali kusisitaw jikjjataspachäna. Ukat Awkipas ukhamarakiw Yoqap jakʼanjja wali kusisit jikjjataspachäna. Kunjamtï yatktanjja, awk taykampi wawanakampejj wal yatthaptapjje ukat wal munasipjjaraki. Ukat kunjamtï Biblian siskejja, uka “munasi[ñajj] mayaruw tukuyi” (Colosenses 3:14). Ukhamajj Jehová Diosampi Yoqapampejj wali yatitäpjjpachänwa ukat jiwasan jan amuykañ walja tiemporakiw sum jakasipjjpachäna. Uka kasta munasiñajj janiw khitinsa ni kawkinsa utjkaspati.\n7. Jesusajj bautisaskäna ukhajja, ¿kunjamsa Jehová Diosajj jupar munasitap uñachtʼayäna?\n7 Ukampisa, mä jaqjam nasiñapatakiw Jehová Diosajj wali munat Yoqapar khitanitayna. Kimsa tunka maranakatsa jilaw Yoqapajj jan Jupamp chikäjjänti. Ukatjja, wawatpach jilsuñapkamaw alajjpachat wali sum uñjaniskäna. Ukat niya 30 marani bautisasjjäna ukhajja, Diosajj qhawqsa Yoqapar munasi ukajj wali qhanaw amuyasïna, akham sasaw alajjpachat arsunïna: “Akawa munat Wawajjajja, kawkïrirutejj nayajj ajllista ukajja” sasa (Mateo 3:17). Ukat kunapachatï Jesusajj Mesías toqet parlir profecianak sum phoqäna ukat Diosan munañapsa sum phoqarakïna ukhajja, Awkipajj wal kusispachäna (Juan 5:36; 17:4).\n8, 9. 1) ¿Kuna jan walinakansa Jesusajj Nisán phajjsin uñjasïna, ukat ukanak uñjasajj kunjamas Awkipajj alajjpachan jikjjataspachäna? 2) ¿Kunatsa Jehová Diosajj jiwañkam tʼaqhesiñapatakejj Yoqapar khitanïna?\n8 Ukhamajj ¿kunjamakis Jehová Diosajj 33 marana Nisán phajjsit 14 urunak saraqjjäna uka urojj jikjjataspachäna? Kunapachatï munat Yoqapar mä arkiripajj aljantäna, jaqenakajj katuntapjjäna ukat amigonakapas sapaki jaytjapjjäna, ina chʼusat juchañchapjjäna, nuwjapjjäna, thuskatapjjäna, jiskʼachjapjjäna, jawqʼjasin ati jañchipsa chʼiysupjjäna ukat jachʼa clavonakampi amparatsa kayutsa mä lawar chʼakkatasin saytʼayapjjäna ukat sawkasipjjäna ukhajja, wali chuyma ustʼataw Jehová Diosajj jikjjataspachäna. Ukat munat Wawapajj niya jiwañampëjjasin Jupar jachʼat artʼasïna ukat wali llakkañ jiwawayjjäna ukhajja, walpun Jehová Diosajj chuymapan tʼaqhespachäna. Khititejj jupamp chika walja maranaka jakasïna ukajj janiw utj-jjänti (Mateo 26:14-16, 46, 47, 56, 59, 67; 27:38-44, 46; Juan 19:1).\n‘Diosajj mä sapa Yoqaparuw khitani’\n9 Cheqansa, kunjamakis alajjpachankir Awkisajj wali munat Yoqapan jiwatapatjja jikjjatasïna ukjja janiw sum amuyksnati ni arunakampis sañjamäkarakiti. Ukampis kunatsa Jehová Diosajj khitanïna ukjja sumwa Bibliajj qhanañchistu. Juan 3:16 qellqatajj akham siwa: “Diosajj akapachar wal munatap laykuw mä sapa Yoqapar khitani, taqe khitinakatejj jupar iyawsapki ukanakajj jan chhaqañapataki, jan ukasti wiñay jakañanïñapataki” sasa. Ukhamasti, munasiñatwa Jehová Diosajj Yoqapar khitanïna. Cheqasa, Wawaparu jiwas layku tʼaqhesiñapataki ukat jiwañapataki khitanisajja, qhawqsa munasistu ukwa Diosajj qhan uñachtʼayistu.\n10. ¿Kunas jaqenakatakejj wali wakisirejja, ukat “munasiña” siski uka arojj kunjam chʼamaktʼayatasa?\n10 ¿“Munasiña” siski uka arojja kamsañs munpacha? Kunapachatï munasiñajj utjki ukhajja, sumakiw jikjjatastanjja ukat thayarjje ukhasti llakitaw jikjjatasiraktanjja. Cheqas munasiñampipuniw kawkinsa sarnaqtanjja ukat munasiñajj tukusispa ukhajj jiwjjsnawa sasaw sapjje. Ukampis uka arojj kamsañs munpacha ukajj janiw sum amuyañjamäkiti. Libronakansa, musicanakansa, poemanakansa walpun jaqenakajj uka toqet parlapjje, ukampis janiw sum qhanañchapkiti. Cheqas uka arojj wali apnaqatäkchisa, jukʼampikiw chʼamaktʼayasjje.\n11, 12. 1) ¿Munasiñatjja kawkinsa sumpach yatjjatsna, ukat kunatsa? 2) ¿Munasiña sañatakejj kuna arunakas nayra griego arunjja utjäna, ukat Griego Arut Qollan Qellqatanakanjj kuna arus jilapartejj uñsti? (Qhanañchäwimpi uñjjattʼäta.) 3) ¿A·gá·pe siski uka arojj kamsañs muni?\n11 Ukampis Bibliajj wali qhanwa munasiñ toqet yatichistu. Uka toqetjja wali uñtʼat mä librojj akham siwa: “Munasiñajj luratanakanwa uñjasi” sasa (Diccionario expositivo de palabras del Antiguo y del Nuevo Testamento exhaustivo, de W. E. Vine). Ukat kunanaksa Jehová Diosajj munasiñat lurawayi ukanakjja wali qhanwa Bibliajj uñachtʼayistu. Amuytʼañäni, Yoqapar jiwas layku khitanisajja jaqenakar wal munasitap qhan uñachtʼayistu. Ukat kunjamtï jutïr yatichäwinakan uñjkañänejja, kunayman toqetwa Jehová Diosajj munasiñapjja uñachtʼayistu. Ukat munasiñ toqet parlañatakejja, pusi arunakaw nayra griego arunjja apnaqasirïna. * Ukampis Griego Arut Qollan Qellqatanakanjja, a·gá·pe siski uka aruw jilapart apnaqasi. “Uka arojja wali chʼamaniwa” sasaw Biblia toqet parlir mä diccionariojj qhanañchi. ¿Kunatsa ukham sispacha?\n12 A·gá·pe siski uka arojja, Diosan cheqa yatichäwinakaparjam munasiña sañ muni. Janiw jaqe masir chuyma mayaki munasiñ sañ munkiti. Jan ukasti, sum amuytʼasin munasiñat askinak luraña sañ muni. Ukham munasirejj janiw jupa sapakejj jaqëñ munkiti. Sumpach amuytʼañatakejj Juan 3:16 qellqatar kuttʼañäni. ¿‘Akapacha’ sasinjja kuna toqetsa parlaski, ukat kunatsa Diosajj wali munat Yoqapar khitanïna? ‘Akapacha’ sasinjja qhespiyañjam jaqenakat parlaski. Khitinakatejj juchanak luras sarnaqapki ukanakamppachatwa parlaski. Ukhamajj ¿kunjamtï Abraham amigopar wal munaskäna, ukhamti Diosajj taqe jaqenakar munaspacha? (Santiago 2:23.) Janiwa. Ukampis taqeniruw Diosajj munasiñampi uñji, ukatwa wali munat Jesucristo Yoqaparus khitanïna. Taqenis juchanakapat arrepentisipjjaspa ukat jan wali luräwinakap jaytapjjaspa ukwa Diosajj muni (2 Pedro 3:9). Waljaniw ukham lurawayapjje, ukatwa Diosajj wali munasiñampi amigonakaparjam uñj-jje.\n13, 14. ¿Kunatsa a·gá·pe arojj taqe chuym munasiñat parli sistanjja?\n13 Ukampis yaqhepajj janiw a·gá·pe siski uka arutjja sum amuyapkiti. Janis chuymatpach munasiñäkaspa ukham amuyapjje. Ukampis a·gá·pe sasinjja, taqe chuyma munasiñatwa Biblianjja parli. Amuytʼañäni, Jesusajj akham sasaw säna: “Awkejj Yoqaparojj munasiwa” sasa. Aka cheqanjja a·gá·pe siski uka aruw uñsti (Juan 3:35). ¿Janit Diosajj Yoqapar chuymatpach munaskpacha? Jesusajj akham sasaw Juan 5:20 qellqatan sarakïna: “Awkejj Yoqarojj munasiwa” sasa. Aka cheqanjja fi·lé·o siski uka aruw uñsti. Ukhamasti, Jehová Diosajj chuymatpach munasirirakiwa. Ukampis janirakiw chuyma mayakejj munaskaspati. Jan ukasti, wali yatiñani Diosajj cheqaparjam taqe kun uñjasaw munasiñap uñachtʼayi.\n14 Kunjamtï uñjktanjja, Jehová Diosan chʼamapasa, cheqakankañapasa ukat yatiñapasa wali muspharkañapuniwa. Ukampis munasiñaw ukanakat sipansa jilankejja. Ukatwa Jupar jakʼachasiraktanjja. Ukampis ¿kunatsa munasiñaw jilanki sistanjja?\n15. ¿Bibliajj Diosan munasiñapat kamsisa, ukat kunatsa? (Qhanañchäwi uñjjattʼäta.)\n15 “Diosajj munasiñawa” sasaw Bibliajj qhanañchi (1 Juan 4:8). * Ukampis Diosajj wali yatiñanïkchisa, taqe chʼamanïkchisa ukat taqe kun cheqaparus uñjkchejja, janiw mä cheqansa Diosajj yatiñawa, jachʼa chʼamawa jan ukajj cheqakankañawa sasajj siskiti. Cheqas taqe ukanakajj qhanapuniw luratanakapan amuyasi. Janiw yaqha ukham Diosajj utjkiti. Ukampis ¿kunatsa “Diosajj munasiñawa” sasin Bibliajj qhanañchpacha?\n16-18. 1) ¿Kunatsa “Diosajj munasiñawa” sasin Bibliajj qhanañchpacha? 2) ¿Kunatsa jaqe sapakiw aka Oraqenjja Diosan munasiñap uñachtʼayaspa sasajj sissna?\n16 “Diosajj munasiñawa” siski uka arunakajja, janiw “Diosampi munasiñampejj pachpakïkaspas” ukham sañ munkiti. Ukat janirakiw “munasiñajj Diosawa” sasas sisksnati. Kunattejj Jehová Diosajj janiw aleq munasiñakïkiti. Jan ukasti, wali chʼamani, yatiñani, sinttʼasiri ukat khuyapayasiri mä Diosawa. Ukatjja, “munasiñampi phoqantatäkaspas ukhamawa” sasaw mä librojj qhanañchi. Amuytʼañäni, Diosajj yatiñaparjam ukat cheqaparjamaw taqe kuns lurañ amti ukat chʼamapampiw ukanak phoqaraki. Ukampisa, munasirïtap laykuw taqe ukanak luri.\n17 Janiw khitis Diosjam munasirejj utjkiti sasaw Bibliajj sistu. Ukhamasti, Diosan munasiñapat yateqañ munasajja, pachpa Jehová Diosar sum uñtʼañasawa. Ukat jaqejj munasirirakïtanwa, ukampis ¿kunatsa ukham chuymanïtanjja? Amtañäni, akham sasaw Jehová Diosajj säna: “Jichhajj jaqe lurarakiñäni. Uka jaqesti jiwäsar uñtasitäniwa” sasa (Génesis 1:26). Yoqaparuw ukham sispachäna. Cheqans jaqe sapakiw aka Oraqenjja alajjpachankir Awkisat yateqasisajj munasiñ uñachtʼayaspa. Ukat amtarakiñäni, Diosan wali yatiñanïtapa, taqe chʼamanïtapa ukat cheqapar uñjirïtap uñachtʼayañatakejja kimsa animalan ajanunakapatwa Ezequiel libronjja parli. Ukampis Diosan wali munasirïtap uñachtʼayañatakejj jaqen ajanupat parlaraki. Ukhamatwa munasiñan jilankatap uñachtʼayäna (Ezequiel 1:10).\n18 Ukhamasti, kunapachatï jiwasajj munasiñ uñachtʼayktan ukhajja, Jehová Diosan munasiñap uñachtʼayasktanjja. Kunjamtï apóstol Juanajj siskejja, “Diosaw nayraqat jiwasanakar munistu, ukatwa jiwasajj juparojj munaraktanjja” (1 Juan 4:19). Ukampis ¿kunjamatsa Jehová Diosajj munasiñap nayraqat uñachtʼayistu?\nJehová Diosaw nayraqat munasistu\n19. ¿Kunatsa Diosajj munasiñat taqe kunsa luräna sasajj sissna?\n19 Janïr kunas utjkäna ukhatpachwa munasiñajj utjatayna. Amtañäni, ¿kunatsa Jehová Diosajj taqe kun lurañ qalltpachäna? Janiw sapak uñjasisasa jan ukajj maynimpi jakañ munasas angelanak lurkänti. Cheqas Jupajj phoqatawa, janiw kunas faltkiti. Jan ukasti, munasiñatwa taqe kunsa luratayna. Ukat jakañajj kunja sumasa uk uñjasin kusisit jakasipjjaspa ukwa munäna. Nayraqatjja, munat sapa Yoqaparuw luratayna, jupaw “taqe kuntejj Diosajj lurki ukan qallta[pajja]” (Apocalipsis 3:14). Ukatjja, uka sapa Yoqapampiw taqe kunsa lurarakitayna, nayraqatjja angelanak lurapjjatayna (Job 38:4, 7; Colosenses 1:16). Uka chʼamani angelanakajja, wali chʼikhi, munasiri ukat jupanakpach kuns amtiri ukham luratäpjjänwa. Ukatwa jupanakkamasa Diosampisa wali sum apasipjjaspäna (2 Corintios 3:17). Cheqansa, Diosan munasitaw jupanakajj munasiñ uñachtʼayapjjarakïna.\n20, 21. ¿Kunjamatsa nayra awk taykasarojj Jehová Diosajj munasiñ nayraqat uñachtʼayäna, ukat kunsa jupanakajj lurapjjäna?\n20 Ukat qalltatpachwa Diosajj Adanampir Evampirojj wali munasiñampi uñjarakïna. Edén jardinanjja, taqe cheqanwa ukat taqe kunanwa Diosan munasiñapajj uñjasïna. Bibliajj akham siwa: “Tatitu Diosajj Edenat inti jalsu toqerojj mä huerto wakichäna. Ukarurakiw uchäna kawkïri jaqtejj jupajj lurkatayna ukjja” sasa (Génesis 2:8). ¿Jumajj mä suma huertar jan ukajj mä jachʼa jardinar mantirïtati? ¿Kunanaksa uka cheqat amtta? Ukanjja alinakajj chʼiwtʼayki uka cheqarojj wali sumaw lupejj qhananti. Panqaranakas wali sum panqartʼaraki. Jawir umas istʼkañaw jalaskaraki. Jamachʼinakasa wali sum chhiweqeraki ukat jiskʼa laqʼonakas sum istʼasiraki. Alinakasa, panqaranakas ukat achunakas wali sumaw muktʼasi. Ukampis uka huertat sipansa Edenanjja jukʼampi sumäpachänwa. ¿Kunatsa ukham sistanjja?\n21 Uka suma jardinjja pachpa Jehová Diosaw wakichäna. Kunja sumänsa uk sañatakejj janiw arunakajj utjkaspati. Qoqanakas wali suma achunakwa churpachäna. Umasa taqe cheqan utjpachäna. Ukat munkañ kunayman kasta animalanakaw utjarakpachäna. Adanampi Evampejja wali sumapuniw jakasipjjaspäna, suma luräwinakanïpjjänwa ukat janirakiw sapäpkänti. Jïsa, Jehová Diosaw jupanakarojj nayraqat munasiñap uñachtʼayäna, ukhamajj jupanakajj Diosar munasipjjañaparakïnwa. Ukampis alajjpachankir Awkipar taqe chuyma munasiñat sipansa Jupa contrakiw saytʼjjapjjäna (Génesis 2 jalja).\n22. ¿Kunjamsa Edenan kutkatatpachas Jehová Diosajj wiñay munasirïtap uñachtʼayäna?\n22 Ukham kutkatatajj walsa chuym usuyaskchïnjja, janiw Jehová Diosajj ukhamak qheparkänti. Jupan “khuyapayasiñapajj [mä arunjja, munasiñapajj] wiñayawa” (Salmo 136:1). Ukatwa Adanan suma chuymani wawanakapar juchat kutsuyañatakejj jankʼaki amtawayi. Kunjamtï uñjawayktanjja, ukatwa pachpa munat Wawapsa jaqenakar qhespiyañ laykojj loqtawayi (1 Juan 4:10).\n23. ¿Kunatsa Jehová Diosajj ‘kusisit Diosaw’ satajja, ukat kuna toqetsa jutïr yatichäwin uñjaskañäni?\n23 Jïsa, qalltatpachwa Jehová Diosajj jaqenakar munasitapjja qhan uñachtʼayäna. Cheqas “Diosaw nayraqat jiwasanakar munistu”, uksti kunayman toqetwa jichhakamajj uñachtʼayistu. Ukat munasiñajj utji ukhajja, wali kusisitaw mayachtʼata sarnaqastanjja. Ukatwa Jehová Diosajj ‘kusisit Dios’ satarakejja (1 Timoteo 1:11, NM). Ukampis ¿sapaqat maynirut Jehová Diosajj munaspachïstu? Uka toqetwa jutïr yatichäwin yatjjataskañäni.\n^ tʼaqa 11 Griego Arut Qollan Qellqatanakanjja, fi·lé·o sat arojj “amigonakaru ukat jilat kullakanakar munasiña sañ muni”. Ukat stor·gué sat arojj familia taypin munasiñajj utjki ukatakiw apnaqasiraki. Uka kasta munasiñaw qhepa urunakanjja chhaqtani sasaw 2 Timoteo 3:3 qellqatanjja saraki. Ukat nayra griego arunjja yaqha aruw utjaraki, é·ros satawa, chacha warmi munasiñ toqet parlañatakiw uka arojj apnaqasirïna. Biblianjja, uka kasta munasiñat parlkchisa, janiw mä kutis Griego Arut Qollan Qellqatanakanjja uka arojj uñstkiti (Proverbios 5:15-20).\n^ tʼaqa 15 Biblianjja, “Diosajj qhanawa” ukat “ninawa” sasaw saraki (1 Juan 1:5; Hebreos 12:29, MT). Ukampis uka cheqanakanjja uñachtʼäwinakat parlaski, kuntï uñjktan ukanakampi amuytʼañasatakiw ukham qhanañchi. Cheqas Diosajj qhanar uñtasitawa, kunattejj qollanawa ukat qʼomarakiwa. Janiw kuna qʼañusa, ni chʼamakas jupan utjkiti. Ukat taqe jan walinak tukjañatakis chʼamanirakiwa, ukatwa Biblianjja ninar uñtasiyaraki.\nSalmo 63:1-11 ¿Jehová Diosan munasiñapajj kunja askisa, ukat kunjamsa uka munasiñajj jupar atinisiñ yanaptʼistu?\nOseas 11:1-4; 14:4-8 ¿Kunjamatsa mä suma Awkjamajj jan istʼasir israelitanakarojj (efraimitanakarojj) Diosajj munasiñ uñachtʼayäna, ukat kuna jan walinaksa jupanakajj lurapjjatayna?\nMateo 5:43-48 ¿Kunjamatsa Jehová Diosajj taqe jaqenakar munasitapjja uñachtʼayi?\nJuan 17:15-26 ¿Kunjamsa Jesusan oracionapajj Jehová Diosan jiwasar munasitap uñachtʼayistu?\n1 YATICHÄWI “Akapï jiwasan Diosasajja”\n2 YATICHÄWI ¿Diosar jakʼachassnati?\n3 YATICHÄWI Jehová Diosajj “qollana, qollana, qollanawa”\n1 JALJA “Wali jachʼaw chʼamapajja”\n4 YATICHÄWI “Dios Tatitojj [...] wali chʼamanirakiwa”\n5 YATICHÄWI Diosajj “alajjpach akapach” lurañatakejj wali chʼamaniwa\n6 YATICHÄWI Diosajj jan walinak tukjañatakejj wali chʼamaniwa\n7 YATICHÄWI Diosajj jan walinakat jarkʼaqañatakejj wali chʼamaniwa\n8 YATICHÄWI Diosajj taqe kun machaqat lurañatakejj wali chʼamaniwa\n9 YATICHÄWI ‘Cristojj Diosan chʼamapawa’\n10 YATICHÄWI Chʼamasampejj ‘Diosat yateqasisin’ taqe kuns lurapjjañäni\n2 JALJA “Aski kankañar muniriwa”\n11 YATICHÄWI “Jupasti cheqapa Diosawa”\n12 YATICHÄWI “¿Diosajj janit cheqäki?”\n13 YATICHÄWI Jehová Diosan Leyinakapajj “cheqapawa”\n14 YATICHÄWI Diosajj “jaqenakar qhespiyañataki[w]” Yoqapar khitani\n15 YATICHÄWI Cheqakankañwa Jesusajj ‘aka Oraqen’ uttʼayi\n16 YATICHÄWI Dios nayraqatan kunatï “cheqapäki” uk lurapjjañäni\n3 JALJA “Diosajj jach’awa […] yatiñ kankañansa”\n17 YATICHÄWI “Kunja sumas Diosan yatiñ kankañapajja”\n18 YATICHÄWI Diosan yatiñapajj Biblian uñjasi\n19 YATICHÄWI Diosan yatiñapajj imantat amtäwipan uñachtʼayasi\n20 YATICHÄWI Diosajj ‘wali yatiñaniwa’ ukat altʼat chuymanirakiwa\n21 YATICHÄWI Jesusajj Diosan yatiñap uñachtʼayäna\n22 YATICHÄWI ¿‘Diosan yatiñaparjamat’ jakasktanjja?\n4 JALJA “Diosajj munasiñawa”\n23 YATICHÄWI “Diosaw nayraqat [...] munistu”\n24 YATICHÄWI Janiw kunas ‘Diosan munasiñapat apaqkistaspati’\n25 YATICHÄWI Jehová Dios Awkisajj wali sinttʼasiriwa\n26 YATICHÄWI Diosajj ‘juchanak pampachiriwa’\n27 YATICHÄWI Wali suma chuyman Diosawa\n28 YATICHÄWI ‘Juma sapakïtaw munasiñat jan jaytjasirejja’\n29 YATICHÄWI ‘Criston munasiñap uñtʼapjjañäni’\n30 YATICHÄWI ‘Munasiñan jakasipjjañäni’\n31 YATICHÄWI ‘Diosar jakʼachasiñäni, jupasti jakʼachasirakistaniwa’\nText Aka archivonakanwa qellqatanak apaqasma Jehová Diosar jakʼachasipjjañäni\nAudio Aka archivonakanwa grabacionanak apaqasma Jehová Diosar jakʼachasipjjañäni


Aymara, Dramas: Piece 120 – Jan yäkata 4 | Waters of Life for Children\nHome -- Aymara -- Perform a PLAY -- 120 (The newcomer 4)\n120. Jan yäkata 4\nLucasajj k’ala mayjt’atänwa. Jupan suma asqui lawat qhithuta juratapajj pampan tacjatänwa. Jichhajj janiw cuna premios gancaspati. Jupajja, jan yäkata uqhamarac armatajja, uca luratapampejja cuna ascs yatiraquïnw luraña uc uñacht’ayan munäna.\nAnäpachaw sänwa. Ucampis janiw cunjams ircatañjamäcänti.\nSapa cutinacawa Suiza marcapan jach’a kollunac maqhatäna. Sapaquiw k’ullu patjjan kont’asisa law qhithüna.\nHombre: “¡Cunja jiwacs qhit-tajj, wawa!”\nSustjataw Lucasajj maysar uñstäna. Sapa mä jisc’a utan jaccäna uca awquïpachänwa. Takeniw marcanjja jañ uñtat cunanac jupat parlapjjäna. Ucampis suma jaken uñnakapajja Lucasarojj walic amuyayäna.\nHombre: “Jutam nayampi, qhithutanacajj uñacht’ayäma.” (puncuw jist’arti)\nLucas:' “¡Wali sumawa! ¿Ucanac jumat lürta?”\nHombre: “Mä urujj jumajj luraraquïtawa. Inas mä amigomataqui.”\nLucas: “Janiw amigonacanïcti.”\nHombre: “Uqhamajj wali sapaquïw amuyaspachätajja. ¿Llaquim cuent-t’itasmati?”\nLucas: “Jichhajj Danijj suchuwa. Takenejj nayas barrancor nuctquiristjja uc amuyapjje. Takeniw uñisipjjetu. Anaw juc’ampjja. Nayast jupar uqhamaraqui.”\nHombre: “Walja cutinacaw pantanac lurtanjja. Nayajj uqhamaraqui. Umasin uqhamarac anatasin walj manucantasta. Banc lunthatañ muncayät ucjaw catjapjjetu. Wali aynacht’atapinïyätwa.”\nLucas: “¿Ucat wali sapaqui?”\nHombre: “Jichhacamas sapaquïctwa. Ucampis cunapachatejj carcelat mïstjjtjja, Machak jacañ Jesusampiw kalltjjta.”\nHombre: “Esposajjajj janiw jacjjeti. Ucatjj pä wawajjäjja nayajj jiwatäjjaracpachät uc amuyapjje. Maynejj comerciantiwa ucat maynisti wali uñt’at doctorawa waljaninacar wastat sartaña yanapt’i. Anchhitajj mä hotel marcanquiwa.”\nLucasarojj amuyunacaw muyuntatayna. ¿Yatismat cuns amatascäna? Uca chuymam jakejja, wali munasiñapampejja, amparap lokjjantatayna.\nHombre: “Lucas, llaquinacam confiestaw. ¿Janit Jesusamp uñisiñamat parlañ muncta ucat mayïña take cunas asquichasiñapataqui uqhamarac watat sumaquïjjañapataqui?”\nLucasajj janiw p’enkascänti jachajj ajanup jalarañapjja. Jesusaruw take jan walinac lurcatayna ucanacatjj perdón mayitayna. Ucat chuymapajja komäjjänwa. ¡Wali jasaquïnwa! Janiw Lucasataquiquijja, ¡jumataquejj uqhamaraqui!\n¿Anastï? Jutirinwa jupat ist’äta.\nUñstirinaca: Parliri, Lucas, hombre\nPage last modified on October 08, 2018, at 01:47 PM | powered by PmWiki (pmwiki-2.2.140)


Pachamaman khuyapayasi�apa �Bondad de la Pachamama�\nAka siwsäwix Pachamampit tiwulampitaw arxayistu, kunati nayrapachanakax jamach�inakas, uywanakas arsürin sapxiwa.\nMä urux tiwulamp pachamampiw jikthaptapxatayna, Pachamamax wawanakapatakiw manq�añanak tiwular apayasitayna. Thakhinsti, tiwulax uka apayatanakx mäwjar qunt�asisin q�äl manq�antawayxatayna. Ukat mayak purakapax ch�itkatatayna, ukjakiw wäl chuym liq�isitayna, kunataks jan ist�asta sasina. Mä juk�a pachatsti, purakapax phallxataynawa.\nPachamamax uk yatisin wäl jachatayna, akjamaspat khithanakax sasina. Ukürut uksaruw pachamamax sum amuyt�atayna: suni uraqinakan wawanakajax kunayman juyranak yapuchasxapxani: ch�uqi, apilla, jawasa yaqhanakampi; qhirwa uraqinakansti muxsa achunak yapuchasipxarakini. Ukat jupanakax purapataw chhalaqt�asipxani, sasina.\nAymar saräwin pachamamax uywirisawa, jisaruw manq�ayistu, jarphipanaw jakasipxtana. Jichhapachanakan janikiw askinjam uñjatäxiti, urut urutjamaw jan walt�ayata uñjasxi. Pachas mayjäxiwa, janiw nayrapachanakjamaxiti, kunapachas jalluntxaki, juyphis juypxintxakiwa.\n¡Jan ist�asirïñax jan waliruw puriyistu!\nQilqt�aniri: Marco Antonio López\nSuyu: Murillo-La Paz


Anuncios · Global Voices Aymarata\nWali aski isturyanaka Aka tuqita Anuncios\nCitizen Media5 Chinuqa phaxsi 2018\nÁfrica Subsahariana5 Willka kuti phaxsi 2012\nAsia Oriental 6 Llamayu phaxsi 2019\nTecnológico-políticos , derechos de Internet ukat activismo, seguridad, privacidad digital, inclusión ukat desarrollo digital taqi ukanakxataw tantachäwinx aruskipatäni.\nCitizen Media 18 Anata phaxsi 2018\nPayïr chikanchasiwi, 14 urut 21 urukamaw anata phaxsin 2018 maran tayka arunakan qillqas chikancht'asipxasma. Taqiniruw tayka arunakaman qillqapxañamatak jawillt'atapxta.\nAsia del Sur 5 Lapaka phaxsi 2017\n50 jila markataw Cumbre, Global Voices 2017 ukan chikanchasipxäni. ¡ 2 ukat 3 uru jallu qallta phaxsin Colombo, Sri Lanka markar sarapxañäni!\nCitizen Media 19 Lakan phaxsi 2017\nGlobal Voices Cumbre 2017 ukatak qillqayasiñax jist’aratxïwa! Colombo uksar (evolución de la internet abierta, los movimientos civiles en línea ukat derechos humanos en la era digital) taqi ukanakxat aruskipt’añatak sarapxañäni.\nGlobal Voices ukan Cumbre 2017: 2 ukat 3 uru jallu qallta phaxsin Colombo, Sri Lanka, markar kumpañt'apxita!\nAka maran Cumbrex internet abierta uksatuqit amuyt'äni, arquitectura abierta uksats uñakiprakiniwa, ibertad de expresión ukxatas aruskipt'ataskarakïniwa.\n2017 maratakix kuns munapxtxa?\nCitizen Media 3 Chinuqa phaxsi 2017\nYanapt'asiñäni, ukat nayraqatar kuna luräwinakatï lurañ utjki ukar yanapt'añataki, uñisisñas asxarañ arunakas utjki ukar juk'amp saykatañataki.\nFlipboard ukax Global Voices ukanw Guías de Contenidos Locales jall ukanakn uñjasi\nCitizen Media 20 Achuqa phaxsi 2014\nAka achuqa phaxsit uksarux Global Voices ukax (may may arunakan) waranqa jaqinakan tabletas ukanakapar Flipboard ukamp apnaqxapxañapaw mayt'ata.\nEuropa Occidental 21 Jallu qallta phaxsi 2012\nKunjamti nayrïr phaxsinakax qillqayatan ukarjamax Global Voices ukax nayrïr libro electrónico ukwa uñt'ayi , Europa en Crisis. … jalluka qillqatana¡ Jichhax uka libro electronico ukax español arun utxarakiwa.\nCitizen Media 15 Jallu qallta phaxsi 2012


Jakenacarusti pachpa yokalla, uqhamaraqui imilla wawanacapwa mank'asiyaraquï, uqhamaraqui jupanacasa maynit mayniru jupanaccamaw mank'asipjjani, cunapachatejj jach'a jan walt'añan jicjjatasipcani, uñisirinacapansa muyuntata aca marcajj uñjasqui ucapachajja’ sasa.\nJumanac taypinsti yakhepa jakenacajj pachpa wawanacaparuw mank'antasjjapjjani, uqhamaraqui yakhepa wawanacajj awquinacaparuw mank'antjjapjjani. Cuntejj juma toke arscta ucsti phokhapunïwa, qhitinacatejj jilt'apcani ucanacsti take tokeruw ananucuraquï.\nUcapachaw jumanacajj pachpa imill wawanacama, uqhamarac yokall wawanacamsa mank'arasjjapjjäta.\n ¿Cunas camachtam? —sasa. Warmisti sänwa: —Aca warmejj sitänwa: ‘Apanjjam wawama jichhüru mank'antjjañäni, nayan wawajj-jja kharüruraquiw mank'antjjaraquiñäni’ —sasa. Ucatsti wawajj-jja phayantasinjja mank'asipjjtwa. Khepürusti nayajj sistwa: ‘Wawam acar apanim mank'asiñataqui’ sasa, ucampis jupajj wawapjja imantasjjewa —sasa.\nSuma munasiri taycanacasti, pachpa amparanacapampiw wawanacapjja phayasipjje, pachpa wawanacapwa mank'antasipjjaraqui, marcajjan t'unjatätapa uñjasinjja.\nTatay, nanacar uñtanipjjeta, amuyt'araquim, janipuniw qhitirusa nanacarjamajj lurjctati. ¿Taycanacansti waquisipunpachati ñuñusquiri wawanacaparu mank'antasiñapasti? ¿Sacerdotenacansa, profetanacansa kollan utaman jiwarayatäñapapuniti waquispacha?\n Cunapachatejj uñisirinacamajj marcanacamaru nuwantapcani ucqhajj wali mank'at awtjatajj quipca wawanacamwa mank'antasipjjäta, cawquïri yokall wawanactejj uqhamaraqui imill wawanactejj Tatitu Diosamajj churapcätam ucanaca. Cawquïri jaketï jumanac taypina utji wali llamp'u chuymani uqhamaraqui munasiñani ucasa mayjt'at nayrampiw quipca jilaparus uñcatani, uca quipcaraqui wali munat warmiparusa, uqhamaraqui cawquïri wawanacapatï jupampi chica kheparapqui ucanacarusa, jan jupanacampi chica mank'añataqui cawquïri wawanacapan aychaptejj jupajj mank'qui ucanaca. Janiraquiwa cuna mank'añas utjcaniti cunapachatejj marcanacamaru nuwantapjjani ucqhajja, wali ajjsarañana, llaquisiñanacanwa uñisirinacamajj marcanacamana t'akhesiyapjjätam. Cawquïri warmitï llamp'u chuymani, suma chuymani jumanac taypin jacqui ucasa, uqham suma llamp'u chuymanïsinjja janiw k'ara cayojj oraker tact'irïcänti; uca warmis mayjt'at nayrampiw munat chachaparu, wawanacaparusa uñcatani, jan jupanacamp chica mank'añataqui, cawquïri wawanactejj wawachasini uqhamarac placentas puracapat mistqui; take ucanacwa jamasat mank'antasini, jan cuna mank'añas utjatap laycu, cunapachatejj uñisirinacamajj marcanacamaru nuwantapjjani ucqhajja.\n “Mä kamir jakew utjäna, ucasti wali suma lliphipquir isimpiw isthapisirïna, sapüruraquiw jach'a mank'añanaca waquichirïna, jach'a cancañampi. Utjaraquïnwa limosna mayjasir mä pobre jakejja Lázaro sata, ucasti llejjti usun tucjatänwa. Jupasti sapüruw kamirin utap puncupan kont'asirïna. Aca pobresti kamirin mesapat jalaktirinacampiw sist'asiñ munäna; anunacaw jutasin llejjtinacapjja jallk'apjjerïna. Mä uruw uca pobre jakejj jiwjjäna, ucatsti angelanacaw juparojj paraisor apjjapjjäna, Abrahamampïñapataqui. Kamir jakejj jiwjjaraquïnwa, juparusti imantjjapjjaraquïnwa. “Kamiristi cawqharutejj jiwatanacajj sarapqui ucqhan uñatatasïna, ucatsti jayatpachwa Abrahamar uñjäna, uqhamarac Lazarorusa jupamp chicäsquiri. Ucatwa jach'at art'äna: ‘Abraham awqui, nayat qhuyapt'ayasita, Lazaroruy qhitanita luc'anapamp umar juricht'asin lajjrajj chhujt'ayañapataqui, aca ninansti nayajj walwa t'akhesiscta’ sasa. Abrahamasti juparojj sänwa: ‘Wawa, amtasim cunjäms jacañamanjj wali sum jacäyätajj uca. Lazaron jacäwipasti jan walipunïnwa. Jichhasti acanjja jupajj cusisiñ catoke, jumasti t'akhestawa. Uqhamarusa mä jach'a mic'aya mankhew utji nanacampi, jumanacampi jaljasa. Uqhamasti qhitinacatï acat ucscataru maqhatañ munapjje ucanacajj janiw maqhatancaspati, ni ucscatatsa acscatarus maqhatanipcaspati’ sasa.


Isaías 34 - Holy Bible [Aymara Bible 1997] - (Isa 34)\nMarcanaca, jac'achasinipjjam ist'añataqui; jach'a marcanaca, wal wal ist'apjjam. Take aca orakpacha ist'pan uqhamaraqui ucan utjirinacasa, take aca orakpacha, cunanacatejj pokqui ucanacamppacha.\nTatitusti marcanacataquejja, uqhamaraqui take ejercitonacapataquisa coleratawa, jiwayañataqui, t'unjañataquiw juchañchascaraqui.\nJiwatanacajj apanucutäpjjaniwa, uca jiwatanacan janchinacapasti walpun thujsaraquini, kollunacansti wilajj jawirjamaw sararaquini.\nAlajjpachan warawaranacas t'unthaptaniwa, alajjpachasti mä papeläcaspas uqhamaw llawthaptawayani, take warawaranacas jiwarjjapjjaniwa cunjämtejj uva alitsa, higo alitsa laphinacapajj wañsusin willirtquejj uqhama.\nJïsa, Tatitun espadapajj alajjpachan uñsti, Edom marcjjaruraquiw purini, uca marcasti jiwañar catuyatawa.\nTatitun espadapajj wilarara, liq'inacampi chhaktayatäniwa, cunjämatejj ovejanacas cabritonacas sacrificiotaqui qharsutajj uqhama. Tatitusti Bosra sisqui uca chekanjja mä sacrificio lurani, Edom sisqui uca chekansti mä jach'a jiwarayäwi.\nVaca kallunacasa, toro vacanacasa, búfalo sisqui uca uywanacjamaw liwirtapjjaraquini; orakepasti wilampi jurichjatäniwa, lak'asti liq'inacampi k'ala lluch'sutaraquïniwa.\nJïsa, uca urojj Tatitun asut'iñapa urüniwa, phoksusiña mararaquïniwa Sionataquejja.\nEdom marcanquir jisc'a jawiranacan umanacapas alquitranjamäniwa, lak'anacapasa azufreruraquiw tucuni; orakesti alquitranjamaw naqhani.\nJaniraquiw urus arumas jiwcaniti, jek'epasti sartapuniniwa. Walja maranacaraquiwa apanucuta uñjasini, janiraquiw wasitat qhitis uca chekjja pascjjaniti.\nUcanwa jucunacasa, allkamarinacasa, ch'usekanacasa yakha jamach'inacasa tapanacap lurasipjjani. Tatitusti uca marcjja ch'usa wasararuraquiw tucuyani.\nJanipuniw mayampis ucanjja mä reyejj jupanacar apnakañatac utj-jjaniti, take jach'a jilïrinacapasti chhaktawayjjapjjaraquiniwa.\nPalacionacapansti ch'aphinacaw jilantjjani, athapillunacampi, cunayman yakha koranacaw perkanacapansa jilani. Kollu anunacan utjäwipaw tucjjaraquini, avestruz jach'a jamach'inacan utjäwiparaqui.\nUcanwa jucojj tapap lurasini, c'awnaraquini, chhiwchhi kallunacapsa ansuraquini, ucanwa uca wawanacaparojj uywaraquini. Ucanwa pacalinacas tantachasipjjani, sapa orkos kachupampi cuna.\nTatitun leyip uñjjatapjjam leet'apjjaraquim: janipuniw mayas uca animalanacatjja chhakatäcaniti, orkon kachuniw ucancapjjani, Tatitu quipcaw uqhamjja amti, samanapampi phust'asaquiraquiw tantachthapini.\nSapakat mayniruw utjäwipjja uñacht'ayaraqui, pachpa amparapampiw utjäwipjja uñacht'ayi, wiñayataquiraquiw ucan jacapjjani, patac pataca maranacaraquiw ucanjja jacapjjani.


Video Waruqatanaka: Willkakuti Urun K’uchirt’äwinaka · Global Voices Aymarata\nJaqukipäw uñt'ayata/apkatata 30 Mara t'aqa phaxsi 2011 20:53 GMT\nAka blog ullart'apxañäni Malagasy, বাংলা, Español, عربي, Italiano, Ελληνικά, English\nAka Stonehenge ukax aka Inglaterra tuqinkiwa, walja walja jaqipuniwa mä muruq’u qalar muytataw wali jaya urukisa uk katuqawayapxatayna, ukjaarus ch’urawis ch’urawt’anikirakitaynawa. Kunjamtixa a3HeadedMonkey, who uploaded this video may laruñxam sutiñchasina: » Wali Jayan Willkakuti wali Askimpi.»\nIn Coruña, España tuqina, kusist’ayir ninaninanaka, machañanaka, uñacht’awinakaw utjatayna San Juan sat phunchäwi . Wali jayan uñt’atarakitaynawa waynanaka jisk’alalanakax walrak kusist’apxatayna, ukjamaraki askikipanaya sasaw maynit maynikam jallallt’asipxatayna. It is traditional for teens and children to jump over the bonfires an allotted number of times for good luck: Jichha marasti janirakiw walt’aykataynati aka pá jaqin jiwawipa, maynix uka ninaninanak phallaykasaw katjayasitayna.\nAka YouTube tuqinkiristi gzoraca uka jilach jan ukasti kullakachi, jupaw walja video jamuqatanakxa apkatt’awayarakitayana. Uñxatt’apxamaya taqi uka phunchawinakxa. Jilata Inka purinïwi ukatsti Qullan purinïwipa, munatapan purinïwipa.\nWe Tripantu [es] Akasti Mapuchi sat jilanakan willkakuti phunchawiparakiwa, machaq mar katuqkasina. Akasti next video kunamtix khaya Chili markanxa jisk’alalanakax phunchachawayapki uka uñacht’ayaraki:\nAkjamrakwa khaysa Maloyaroslavets- Russia tuqinxa willkakutxa katuqawayapxatayna Ivan Kupala . warawinakax jakaskiwa, ukjamaraki jisk’a imill wawanakas walrak panqaranakampis p’iqinakaparux k’achacht’asiwayapxatayna, ukjamat wali k’uchirt’asina:\nUkapachparakikiw Polonia tuqinsa k’uchirt’awayapxatayna, kawkintixa walja walja qhana muruq’unakpunwa wayrar antutjawayapxatayna. Aka muspkay video jamuqaw juk’amp parlistu (aka tuqi Neatorama):


Bibliajj qhana, amuykay arunakampiw qhanañchi ukaw muspharayitäna | Bibliat yatjjatasaw nayra jakäwinakapjja jaytawayapjje\nYatiyañataki | Febrero 2015\n¿Kuna arutsa liytʼäta? Acholi Afrikáans Albanés Alemán Amárico Armenio Aymara Becol Birmano Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Cibemba Cingalés Congo Coreano Criollo haitiano Croata Dangme Danés Efik Endebele Endonga Enzema Eslovaco Esloveno Español Estonio Ewé Finlandés Francés Ga Garífuna Georgiano Griego Groenlandés Guaraní Hebreo Hiligaynon Holandés Húngaro Ibo Ilocano Indonesio Inglés Islandés Italiano Japonés Kaonde Kazajo Kikamba Kikongo Kikuyu Kimbundu Kiniaruanda Kirguís Kirundi Kwangalí Kwanyama Letón Lingala Lituano Luganda Luo Luvale Macedonio Malgache Mam Maya Mazateco de Huautla Nepalés Ngäbere (o guaymí) Noruego Náhuatl (Centro) Náhuatl (Huasteca) Osético Otetela Pangasinán Papiamento (Aruba) Papiamento (Curazao) Polaco Portugués de Brasil Quechua boliviano Rumano Runyankore Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Sueco Swajili (Congo) Tagalo Tai Tayik Tigriña Tlapaneco Tok pisin Totonaco Tshiluba Tsonga Tsotsil Tsuana Tumbuka Turco Tuvaluano Twi Tártaro Ucraniano Umbundú Vendal Vietnamita Xhosa Yao Yoruba Zapoteco (Istmo) Zulú Árabe Ñanya\nBibliajj qhana, amuykay arunakampiw qhanañchi ukaw muspharayitäna\nErnest Loedi sat jilatan arsutaparjama\nNASÏWIP MARA: 1948\nNAYRA JAKÄWIPA: WALJA JISKTʼANAKANÏNWA UKAT WALPUN YATJJATAÑ MUNÄNA\nHungría markankir Székesfehérvár sat cheqan nasta. Uka markajj 1.000 jila maranakanëjjewa. Payïr Jachʼa Chʼajjwäwejj kunjamsa uka markan jan waltʼayatayna uk amtaskaktwa.\nAchachilanakajampiw jilsuwayta. Jupanakat amtasipuntwa, yamas, Elisabeth awichajat wal amtasta. Jupïpanwa Diosar uñtʼawayta. Kimsa maranïkayät ukhatpachwa nanakan Awkija sat oración sapa aruma jupamp chika orasiriyäta. Ukampis niya 30 maraniruw kuntï uka oracionajj sañ munkäna uk amuyaskayäta.\nJiskʼaskayät ukhajja, awk taykajajj arumay uruw uta alañatak trabajipjjäna, ukatwa achachilanakajak uñjapjjetäna. Ukampis sapa pä sabadow familjamajj manqtʼasiñatak tantachtʼasipjjerïta. Ukajj nayatak askipunïnwa.\nAwk taykajajj cheqapuniw 1958 maran mä uta alapjjäna. Ukhaw jupanakampi kusisita jakasjjayäta. Ukampis mä jukʼa tiempokiw ukham jakasiyäta, sojjta phajjsitjja tatajaw cáncer usumpi jiwjjäna.\nWali aynachtʼatayätwa. Akham orasirïta: “Dios Tata, tatajar qhespiyakimaya sasaw ruwtʼasiyäsma. Jupan yanaptʼap wal munta. ¿Kunatarak jan istʼistasti?” sasa. Tatajat wal yatiñ munayäta. ‘¿Alajjpacharut sarjjpacha, jan ukajj wiñayatakich chhaqawayjjpacha?’ sasaw jisktʼasiyäta. Awkinïsipki uka wawanakat wal envidiasirïta.\nWalja maraw cementerior sapüru sarirïyäta. Tatajar imapkäna uka nayraqatan qonqortʼasisaw akham mayisirïta: “Dios Tata, ampsuma, kawkinkis tatajajja, uk yatiñ munta” sasa. Kunatakis lurpachïstu uk yatiñatakis mayirakiyätwa.\nUkat 13 maranirojj alemán aru yateqañ amtta, ukhamat uka arun walja qellqatanak utjkäna ukan jisktʼanakajat yatjjatañataki. 1967 maranjja, Alemania oriental (jichhajj janiw utj-jjeti) markankir Jena sat markaruw yateqer sarjjta. Alemania markankir filosofonakan libronakapat wal yatjjatayäta. Yamas kunatsa jaqejj utji uka toqet jukʼamppach yatjjatayäta. Mä qawqha amuyunakajj askjamänwa, ukampis janiw yanaptʼkitänti. Diosar mayisiskakiyätwa.\nKUNJAMSA BIBLIAJJ YANAPTʼAWAYITU.\nHungría markaruw 1970 maran kutʼawayjjta, ukanwa Rose tawaqorojj uñtʼta, qhepatjja jupampiw casarasjjta. Uka tiemponjja, Hungría markajj comunismompi apnaqatänwa, ukhamïpansti mä qawqha tiempotjja, Austria markaruw escapjjapjjta. Ukhatjja, Australia markankir Sydney sat markaruw sarapjjañajäna, ukanwa mä tiojajj jakasïna.\nMä qawqha tiempotjja, Austria markan trabajo jikjjatta. Ukan mä trabajir masijaw ‘jisktʼanakamar Bibliaw qhanañchiristam’ sasin mä urojj situ, ukat Bibliat parlir pä libronak churawayitu. Ukaratpach liysusajja, jukʼamp yatiñ munaskakiyätwa, ukatwa Jehová Diosan Qhanañchirinakapar jukʼampi qellqatanak nayar apayaniñapatak qellqta.\nCasarasipjjatajat mä mara phoqasipkayät ukhaw Jehová Diosan mä qhanañchiripajj visittʼapjjetu. Kuntï maykayäta ukanak apanitayna, ukat ‘¿Bibliat yatichayasiñ munasmati?’ satajja, jankʼakiw iyaw sista. Wal yatjjatañ munayäta, ukhamïpansti sapa semanan pä kutiw yatichitäna, pusi horanaka.\nKuntï Bibliampi yatichapkitäna ukajja, nayatakejj wali askïnwa. Diosan Jehová sat sutip húngaro arut Bibliajan uñachtʼayapkitäna ukhajj wal muspharayäta. 27 maras misa istʼir sarkchiyätjja, janiw ni mä kutis Diosan sutip istʼirikayätti. Bibliajj qhana, amuykay arunakampiw qhanañchi ukaw muspharayitäna. Jiwatanakajj janiw kuns amuyapkiti, wali sumsa ikipkaspa ukhamäsipkiwa, ukwa Bibliat yateqta (Eclesiastés 9:5, 10; Juan 11:11-15). Paraisonjja, ‘jiwañajj janiw utj-jjaniti’ sasaw Bibliajj qhanañchi, uksa yateqaraktwa (Apocalipsis 21:3, 4). Paraisonjja, ‘jiwatanakajj jaktanipjjaniwa’ ukjja taqe chuymaw suyta, ukan tatajampejj wal jikisiñ munarakta (Hechos 24:15).\nEsposajajj taqe chuymaw yanaptʼawayitu. Ratukiw nayrar sartapjjta, pä phajjsitjja kuna qellqatampitï Bibliat yatichapkitäna uk tukuyapjjta. Jehová Diosan Qhanañchirinakapan taqpach tantachäwinakaparuw sarjjapjjäyäta. Jupanakajj munasiri, katoqtʼasiri ukat mayachtʼata ukhamäpjjewa, ukanakajj wal muspharayapjjetäna (Juan 13:34, 35).\nUkat 1976 maranjja, Australia markar sarjjañatakiw permiso churapjjetu. Purisajja, jankʼakiw Jehová Diosan Qhanañchirinakapar thaqtapjjta, jupanakajj sum katoqapjjetu. Ukat 1978 maranwa Jehová Diosan Qhanañchiripäjjapjjta.\nWALJA BENDICIONANAKWA KATOQAWAYTA.\nKunanakattï wal yatjjatañ munkayäta uk yatjjatapuntwa. Ukat wali munasir Jehová Dios Awkirus jikjjataraktwa (Santiago 4:8). Janiw ukakïkiti, Diosajj mä Paraíso churapjjäma siskistu ukan tatajar uñjañsa wal suyaskarakta (Juan 5:28, 29).\nUkat 1989 maranjja, kuntï yateqapkayäta uk familianakaru, amigonakaru ukat yaqhanakar parlañatakiw Hungría markar kuttʼapjjta. Cheqas waljaniruw yatichapjjta. Jupanakatjja, 70 jilaw Jehová Diosan Qhanañchiripäjjapjje, mamitajas uka taypinkarakiwa.\nNayajj 17 maraw jisktʼanakajat yatjjatañatak Diosar mayisiyäta, ukat yatjjatawaykt ukhat jichhakamajj 39 maräjjewa. Jichhakamas mayisiskaktwa, ukampis akham sasaw mayisjjta: “Yuspära alajjpachankir Awki, kuntï waynaskäsin ukhajj maykayäsma ukjja, istʼistawa” sasa.\nFamiliamat maynejj jiwchi ukhajja, ¿jupamp wasitat jikisismati? Jiwatat jaktañ toqet kunsa Bibliajj yatichi uk yatjjatam.\n¿Kusisit jakasiñajj utjaspati?\nkunapachatï jan waltʼäwinakana, jan ukajj llakisiñanakana jikjjatasktan ukajja, ¿kusisit jakasiñajj utjaspati? sasaw jisktʼastan.\n¿Kunjamsa tantachäwinakajj apasi?\nTantachasiñ utanakar visitir saram, ukat juma pachpaw kunjamsa tantachäwinakajj apasi uk uñjäta.\nNAYRÏR PAGINAN PʼEQEÑCHÄWIPA Chʼama tukuñ trabajonakajj ¿tukusjjeti?\nNAYRÏR PAGINAN PʼEQEÑCHÄWIPA ¿Kunjamsa chʼama tukuñ trabajon kusisitässna?\nA CONVERSATION WITH A NEIGHBOR ¿Kunatsa Bibliat yatjjatañajj wali askejja?\nBIBLIAT YATJJATASAW NAYRA JAKÄWINAKAPJJA JAYTAWAYAPJJE Bibliajj qhana, amuykay arunakampiw qhanañchi ukaw muspharayitäna\nJUPJAM IYAWSÄWINÏPJJAÑÄNI “¿Janit Diosasti uka samka qhanañchirïkisti?”\nText Aka archivonakanwa qellqatanak apaqasma YATIYAÑATAKI Febrero 2015 | ¿Kunjamsa trabajoman kusisitäsma?\nAudio Aka archivonakanwa grabacionanak apaqasma YATIYAÑATAKI Febrero 2015 | ¿Kunjamsa trabajoman kusisitäsma?\nFebrero 2015 | ¿Kunjamsa trabajoman kusisitäsma?\nYATIYAÑATAKI Febrero 2015 | ¿Kunjamsa trabajoman kusisitäsma?\nDiosajj janiw utjkiti sasaw amuyayäta\nBéisbol anatañakiw nayatak nayrankäna\nJan sinttʼasiri jan wali jaqëyätwa


Bible in one year - Aymara Bible 1997 - November 13\n1. Tatitusti nayan ucaru jutasinjja, saraquituwa:\n2. “Jumasti chacha, Israel marcarojj mä uñtasïwi churaraquim.\n3. Ucatsti saraquim: ‘Aqham siw Tatitojja: Mä jach'a pacaw Líbano kollurojj purini, chhekhanacapasti sinti jach'anacänwa, cunayman casta color phuyunacaniraquïnwa. Cedro sat lawa acht'ataraquiwa,\n4. cawquïritejj jach'a laymïcän uca qhuchhokaraqui, alaquipa lurir jakenacan marcapar ayruntiriw sararaqui, cawqui marcantejj alaquipa lurañajj walt'atäqui ucaru.\n5. Ucatsti oraket mä jatha aptasinjja, mä waquichat orakeruw satantaraqui, walja umani mä jawira thiyaru.\n6. Jathasti mistuniwa, mä jach'a uva aliw tucuraqui; janis wali jach'acchïnjja, ucampisa uca jach'a paca tokeruw layminacapajj jiltaraqui, saphinacapasti orake tokeruw juc'ampi jilantaraqui. Mä uva aliruw tucuraqui, cülltasinsti, walja layminacaniw tucuwayaraqui.\n7. Ucampisa yakha jach'a pacaw utjaraquïna, wali jach'a chhekhanacani, walja phuyunacani. Uca uva alin saphinacapasa, layminacapasa uca jach'a paca tokeruw jilantaraqui, juc'ampi uma churañapataqui, cawqui chekaru ayruntatäcäntejj ucat jayana.\n8. Ucampisa mä suma orakeru ayruntatäscänwa, walja umanaca jac'aru, ucanjja wali laymintasapäna uqhamaraqui suma achunac churaraquispänjja, mä suma uva aliru tucuraquisapänjja.’\n9. “Jichhasti nayan sutejjaru jupanacarojj saraquim: ‘Aqham siw Tatitojja: Aca uva alejj janiw jiltcaniti, nayrïri pacaw juparojj saphinacapa jiq'irani, achunacapsa willirtayaraquini. Juc'a ch'amampi, mä juc'a jakenacampiquiw saphinacapjja jiq'iraraquini, take machaka cülltatanacapasti wañsjjaquiraquiniwa.\n10. Wasitat ayruntapcani ucasa, janiw ch'ojjñatatcaniti, inti jalsu toket thayt'aniri thayaw wañsuyjjaraquini, cawqhantejj ch'ojjñatatañapäcän ucqhansa wañsjjaraquiniwa.’ ”\n11. Tatitusti nayan ucaru jutasinjja, saraquituwa:\n12. “Jichhajj aca naya toke sayt'asiri marcaru jisct'am, cuna amuyt'äwtejj churctan ucjja amuyt'apjjpachati janicha uca toketa. Jupanacarusti saraquim: ‘Babilonia orakenquir reyiw Jerusalén marcar jutasinjja Judá orakenquir reyiru uqhamaraqui jilïrinacaparusa preso catuntasaw Babilonia marcarojj apasjjaraqui.\n13. Ucatsti reyin familiapanquirinacatjja mä waynaruw catuntaraqui, jupampisti mä arust'äwi luraraqui, juparu take chuymampi sirviñapataquiw juramento lurayaraqui ucatsti aca marcatjja wali aytat jakenacwa apasjjaraqui,\n14. uqhamat Judá orakejj mä jan ch'amani marcäñapataqui, jan sayt'asiri uqhamaraqui cuna arust'äwtejj lurqui ucsa phokheriquiraqui.\n15. Ucampisa uca reyin familiapanquiri waynajj sayt'asïnwa uca Babilonia reyitaquejja, ucatsti Egiptoruw qhitanaca qhitaraquïnjja ucat caballonaca, uqhamaraqui walja jakenaca mayiniñapataqui. ¿Jumanacasti amuyapjjtati ucanac lurasinjja atipjañapa, uqhamaraqui jiwañatsa jaltjjañapjja? ¿Uca arust'äwiru jan phokheristi jiwañat khespiraquispati?\n16. Naya Tatituw juramentompi arsta, qhititejj uca juramento luratapatjja phiscascani, tronoru kont'ascasinsa janiraqui arust'äwi lurataparus jan phokcaraquiniti, ucajj pachpa Babilonia orakenwa jiwani.\n17. Cunapachatejj Babilonianquir reyejja, marcaru nuwantani, ucatsti nuwantañataqui suma sayt'asiñ chekanac waquichasiraquini, marcaru muytata jach'a perkanacsa perkantaraquini, uqhamaraqui walja jakenacarusa jiwarayaraquini ucapachajj faraón reyejj janiw ch'aman ejercitopjja qhitancaniti, janiraquiw walja jakenacsa qhitancaraquiniti.\n18. Jupajj juramento luratapata sawcasïnwa, cuna arust'äwtejj lurcäna ucsa janiw phokcänti; jupasti phokhañataquiw arsuraquitayna, ucampisa janiw uca arsutanacaparojj phokcjjeti, ucatwa jichhajj jiwayatäni.\n19. “Naya Tatituw jacañajj laycu juramentompi arsta: Jupajj cuna juramenttejja nayampi lurcän ucanacatjja sawcasiwa, cuna arust'äwinacarutejj mantapcta ucanacatsa phiscasiraquiwa jan phokhasa, ucatpï jichhajj juparojj luratapatjja wayt'äjja.\n20. Jupjjarusti jichhajj känajjwa jakjjatanëjja, ucampiraquiw catuntäjja, Babilonia orakeruw aparaquëjja, ucanwa juparojj luratapatjja wayt'araquï jan nayaru take chuymampi arcatapata.\n21. Suma soldadonacapas guerranwa jiwarapjjani, ucat jilt'irinacasa take tokeru ananucutäpjjaraquiniwa. Ucapachaw jumanacajj yatipjjäta, naya Tatitun parlascatajja.\n22. “Naya Tatituw arsta: Jichhasti nayajj uca jach'a cedron alipwa caturaquëjja; cawquïri ramatejj wali alayancqui suma wawäcaraqui ucwa q'ichekaniraquëjja, ucatsti naya quipcaraquiw mä jach'a kollur ayruntä,\n23. cawquïri kollutejj Israel marcan wali jach'a kollüqui ucaru. Walwa ramanacapas jilantaraquini, uqhamaraquiw achunacapasa, ucatsti mä suma cedro kokaw tucuraquini. Cunayman casta animalanacaw uca koka c'uchunjja jacapjjaraquini, ramanacapa taypinacarusa cunayman casta jamach'inacaw tapachasipjjaraquini.\n24. Take pampanquiri kokanacasti yatipjjaraquiniwa nayan Tatitütajja. Nayajj jach'a jach'a tucuri kokanacarojj liwinuctwa, jisc'a kokanacaruw jiltayaractjja. Ch'ojjña kokanacarojj wañsuytwa, waña kokanacarusti ch'ojjñatatayaractwa. Naya Tatituw ucjja arsta, arsutajjarusti phokharactwa.’ ”\n2. “¿Cunats Israel marcana parlasi aqham säwejja: ‘Awquinacaw c'allc'u uvanac mank'antapjjatayna, ucat jichhajj wawanacajj laca c'amancamaqui’ sasajja?\n3. Naya Tatituw juramentompi arsta jacañajj laycu, janipuniw jichhajj jumanacajj mayampsa uca säwjja Israel marcan parlapcjjätati.\n4. Take jakenacajj nayanquiwa, awquis, yokasa nayanquiwa, cawquïritejj jucha lurcani ucasti jiwaraquiniwa.\n5. “Asqui jakesti cunatejj chekapäqui, asquïqui ucwa luraraqui.\n6. Kollu patanacan cuna mank'äwinacatejj utjqui yakha diosanacar yupaychañanjja ucanacatjja jithektiwa, janiraquiw Israel c'ari diosanacaparus catuyascaraquiti; jake masipatsa janiw warminacapjja irparcaraquiti, janiraquiw pachpa warmiparus jac'caraquiti cunapachatejj uca warmejj phajjsi wilapampïqui ucapachajja.\n7. Janiw qhitirus t'akhesiyquiti, jan ucasti manuparusa cuntejj mayt'ascatayna ucatjja phokjjaraquiwa; janiw qhititsa lunthatcaraquiti, mank'añapatsti qhititejj jan mank'añanïqui ucarus churaraquiwa, jan isinirus ist'ayaraquiwa.\n8. Kollkepsa janiw ganañ laycu mayt'quiti, janiraquiw walja interesanacsa kollke mayt'atapatjja maycaraquiti; janiw qhitirus ñankhachquiti, cunapachatejj pani ch'ajjwiri jakenacaru ch'ajjwatanacapa t'akqui ucapachasti chekaparupuniw t'akjaraqui.\n9. Leyinacajjarjamaw cunsa luraraqui, camachi arunacajjarus phokharaquiwa. Uca jakejj chekpachansa asqui, cheka jakewa, jupasti jacaraquiniwa. Naya Tatituw ucjja arsta.\n10. “Ucampis uca jaketejj mä khoru jake jiwayiri yokanïni uqhamaraqui take ucanacsa luraraquini,\n11. cuntejj awquipajj jan lurcän ucanacsa. Ucasti mank'äwinacarusa sararaquini kollu patanacana c'ari diosanacar yupaychasina, jake masipatsa warmipjja irpararaquini,\n12. pobrerusa, pist'ata jakerusa t'akhesiyaraquini. Mayninacatsa lunthataraquini, qhititejj mayt'asqui ucatsa janiraqui phokcaniti uca manupjja, uqhamaraqui uca c'ari diosanacaruraqui catuyasini, uqhamaraqui cuntejj nayajj uñiscta uca luräwinac luraraquini.\n13. Kollkepsa walja ganancianac jicjjatañataqui mayt'ani, uqhamaraqui walja interesanac mayiraquini; uca jakesti jiwaniwa, janiw jaccaniti. Take ucanaca, cuntejj nayajj ajjtascta ucanaca luratapatsti jiwaniwa, jiwatapatsti jupa pachparaquiw juchanïscani.\n14. “Uqhamaraquiw utjaraquispa uca pachpa jaken mä yokapa, uca yokapasti awquiparojj take uca juchanac luriri uñjascaraquispa ucampisa janiraqui jupajj awquipjam uca juchanac lurcaniti;\n15. janiraqui uca kollu patanacan c'ari diosanacar yupaychasa mank'äwinacarus sarcaniti, janiraqui Israelan c'ari diosanacaparus catuyascaraquiniti; jake masipan warmipsa janiraqui irparcaraquiniti,\n16. janiraqui qhitirus t'akhesiycaraquiniti; uqhamaraqui cunapachatejj jupatjja mä cunsa mayt'asipjjani ucapachajj janiraqui mä prenda maycaniti; janiraqui qhititsa lunthatcaniti, jan ucasti mank'at awtjatarus mank'aña churaraquini, jan isinirus ist'ayaraquini;\n17. janiraqui qhitirus cuna ñankhsa lurcaniti, kollkepsa walja ganancia uñjjatañ laycus mayt'caniti, janirac interesanacsa mayiscaraquiniti. Ucatsti leyinacajjarjamaraqui sarnakani, camachi arunacajjsa phokharaquini uca jakejj janiw awquipan juchap laycu jiwcaniti, jan ucasti jacaniwa.\n18. “Awquipatejj jake masiparu t'akhesiychïnjja, lunthatasiñanacarus uscuschïnjja, uqhamaraqui marcapanjja take jan walinacsa lurcchïnjja, ucajj pachpa juchanacapat mutuyäwi catokasaw jiwascani.\n19. Jumanacasti jichhajj sapjjätawa: ‘¿Cunatarac wawasti awquipan juchanacap jan phokhesti?’ sasa. Jïsa, wawajj cunatejj chekapäqui, cunatejj asquïqui ucwa phokharaqui, take leyinacajjsa phokharaquiwa; ucatwa jichhajj jacanejja.\n20. Qhititejj jucha lurqui ucaw jiwascanejja. Wawajj janiw awquin juchapatjja phokcaniti, awquis janiw wawan juchanacapatjja phokcaraquiniti. Asqui jakejj asqui lurataparjamaw suma wajjt'asïwi catokani, ñankha jakesti ñankha lurataparjamaraquiw mutuyäwi catokaraquini.\n21. “Ñankha lurir jaketejj take ñankha juchanaca lurcän ucanaca apanucjjani, ucatsti nayan leyinacajjarjamaraqui sarnakjjani, cunatejj asquïqui, cunatejj chekapäqui ucanac lurjjaraquini ucajj jacascaniwa, janiw jiwcaniti.\n22. Nayasti janiw mayampsa uca jucha luratanacapatjja amtascjjäti, jupasti asqui luratap laycuw jacjjaraquini.\n23. Janiw nayajj ñankha jaken jiwañapjja muncti jan ucasti muntwa sarnakäwipjja asquichasjjañapa, ucatsti jacjjañaparaqui. Naya Tatituw ucjja arsta.\n24. “Ucampisa, asqui jaketejj asqui luräwinacapa apanucuni, ucatsti cuntejj ñankha jakejj ajjtañanac lurqui ucanaca luraraquini, ucatsti ¿jumanacajj amuyapjjtati ucan jacascañapjja? Nayasti janiw amtascjjäti cuna asquinactejj jupajj lurcän ucanacatjja, jan take chuymampi arcatap laycu jucha luratanacap laycuw jiwani.\n25. Jumanacajj sapjjätawa: ‘Tatitojj janiw chekaparu uñjquiti’ sasa, ucampisa ist'am Israel marca: ¿Jumanacasti amuyapjjtati nayan jan chekaparu uñjascatajja? ¿Janit jumanacaqui jan chekaparu cunanacsa lurapcta?\n26. Asqui jaketejj asqui luräwinacap apanucusin ñankha luräwinaca lurjjchi ucasti jiwaniwa, uca jan walinac luratap laycu.\n27. Ucampisa mä ñankha jaketejj ñankha luräwinacap apanucjjchi, ucatsti asqui luräwinac lurjjaracchi ucasti khespiyataw uñjasiraquini.\n28. Jupatejj sum amuyt'asini, sum uñatatasiraquini, ucat take ñankha luräwinacap apanucjjaraquini, ucajj chekpachaw jacani, janiw jiwcaniti.\n29. “Ucampisa Israel marcajj sascaquiniwa: ‘Tatitojj janiw chekaparu uñjquiti’ sasa. ¿Janit Israel marcaqui antisas jan walinaca lurcpacha?\n30. Nayasti israelit jakenaca, sapakat mayniruw uñjapjjsma, luräwinacamarjama. Naya Tatituw ucjja arsta. Ñankha lurañanacamjja mäpita apanucupjjam, uqhamat jan jumanacpacha uca ñankha luräwinacam laycu jiwarascañataqui.\n31. Cuna ñankhanactejj naya nayrakatan lurapcta ucanacsti mäpita apanucupjjam, mä machaka chuymani, mä machaka ajayuni tucupjjaraquim. Israel marca, ¿cunatarac jiwascätasti?\n32. Janejjay nayajj qhitin jiwañapsa muncstejja. Ñankha luräwinacamatjja jithektjjapjjam, ucapachaquiw jacapjjäta. Naya Tatituw ucjja arsta.\n1. Tatitutejj jan jiwasanacampïcasapän ucajja, —Israel marcajj arspan—\n2. Tatitutejj jan jiwasanacampïcasapän ucajja, jakenacajj chhucjjatapquistän ucapachajja,\n3. jacquirpach mank'antistasapäna, k'apisiñapan jiwasanac contra naqhatap laycu.\n4. Ucapachajj umajj chhaktayjjestasapänwa, jawirajj jiwasanac pat llumiquipasapäna.\n5. Jupokon k'añu umajj cuncacamaw llumcatistasapäna.\n6. Tatitojj jach'añchatäpan, janiw jupajj apanucquistuti, janiraquiw laca ch'aqhanacapampis t'uruntayquistuti.\n7. Jamach'ir uñtataw jacañ khespiyasipjjtan, jiwayirin waquichat sipitapata; sipitajj t'akasïnwa, jiwasanacasti jaltjjapjjtanwa.\n8. Yanapt'ajj Tatitut juti, jupaw alajjpach acapach lurirejja.\n21. Janiw jake masi ajlliñajj walïquiti, uqhamatwa mä juc'a mank'a laycusa juchar puriñajj utji.\n1. Uqhamajj nayra arust'äwinjj culto sarayañanacapajja utjänwa, ucajj acapachanquir santuariotaquiquïnwa.\n2. Uca santuariosti aqham uscutänwa: Nayräjjancquis uca Kollan Chekäquis ucawjanjja utjänwa mä candelabrompi, mä kollan t'ant'anac uchañ mesampi.\n3. Payïri cortina khepäjjanjja Sinti Kollan sat Chekaraquiw ucancäna.\n4. Ucansti mä kori altaraw utjaraquïna, incienso naqhayañataqui, uqhamarac arust'äwi arca korimpi apaquipata. Uca arca mankhansti mä kori chatuw ucancäna, maná sat t'ant'araquiw uca chatu mankhancaraquïna, Aaronan ch'ojjñatatcänsa uca varapasa ucancaraquïnwa, uqhamarac arust'äwi kellkat kalanacasa.\n5. Kori arca patjjansti querubines sat angelanacaw ucancascäna, Diosas ucanccaspa uqhama, chhekhanacapampiraquiw imantapjjäna, cawqharutejj juchanac laycu sacrificiojj loktascän ucqharu. Ucsti janiw jichhajj juc'amp sum khanañchcsnati.\n6. Uqham waquicht'atarusti, sacerdotenacajj sapa cutiw mantapjje nayräjja santuarioru cunatejj waquisqui uca culto lurañataqui.\n7. Ucatsti Sinti Kollan Chekarojj jilïri jach'a sacerdotequiw mantirïna, maran mä cuti. Ucar mantañataquisti apañapänwa animalanacan wilapa, juchanacapat loktañataqui, uqhamarac jakenacataquisa.\n8. Kollan Ajayojj take ucanacampejj amuyt'ayistuwa, uca nayrïri santuariojja culto lurañaquïscatapa, Sinti Kollan sat Chekar puriñataquisti janïraw thaquejj jist'aratäcänti.\n9. Take acanacasti mä uñacht'äwjamawa jichhürunacataquejja. Ucan ofrendanaca uqhamarac sacrificio Diosar loktatajj janiw suma k'oma tucuycaspati uqham yupaychirinacan chuymapjja.\n10. Ucasti mank'añawjata, umañawjampitac parli, yakhep k'omachasiñanacampita. Ucasti ankäjjataquiquiwa ch'amanejja, cuna horasatï Diosajj mayampi machakat lurcani ucqhacama.\n11. Ucampis Cristojj jutjjewa, jichhajj jupaw jilïri sacerdotejja take suma luräwinaca utjqui ucatjja. Cawqhantejj jupajj sacerdotet sirvqui uca santuariojja juc'amp sumawa, juc'amp phokhataraquiwa, janiraquiw jakenacan luratäquisa ni acapachanquirïcaraquisa.\n12. Cristojj Sinti Kollan Chekaruw manti, janiraquiw cabritonacan ni vaca kallunacan wilap loktirisa, jan ucasti jupan pachpa wilapa loktasiriw manti. Uqhamaw mä cutiqui takenitaqui mantawayi, ucatsti wiñay khespiyasiñwa jiwasatac jicjjataraqui.\n13. Chekaraquïnwa toronacana, cabritonacan wilanacapampi, uqhamarac kachu vaca kallunacan khellanacapampi altaran naqhantqui, juchararanacjjaru ch'alljjatatäcaraqui ucajja, ch'amaniraquiw ankäjjat k'omachañataquejja.\n14. Ucampis ucajj uqhamächi ucajja ¡kawkha juc'amp ch'amanïpachas Criston wilapajja! Ucasti wiñay jaquir Ajayu tokew Cristojj Diosaru jupa pachpa loktasi jan k'añucht'ata, wilapas k'omacharaquistuw chuymasjja jiwañaru apquistus uca jan wali luräwinacatjja, jacquir Diosar sirviñasataqui.\n15. Ucatpï Jesucristojj machak arust'äwin sumancthapiyiripajja. Nayra arust'äwirjam jucha luratanacasajj Criston jiwatap laycuw perdonatäjje, qhitinacarutejj Diosajj jawsqui ucanaca Diosajj churañatac arscatayna uca wiñay herencia catokapjjañapataqui.\n16. Mä testamenton asquïñapataquejja, qhititejj lurqui uca luririn jiwatapaw yatisiñapa.\n17. Testamento luriritejj jacascchejja, uca testamentopajj janïraw valoranïquiti, jan ucasti jiwjjatapatacwa valoranëjja.\n18. Ucataracwa nayra arust'äwejj wila wartäwimpi lurasïna.\n19. Moisesajj Diosan take camachinacapjja yatiyänwa takpach jakenacaru; ucatsti mä wila t'awra aptäna, mä hisopo laymimpi, vaca kallunacana, cabritonacan wilaparu, umampiruw chilltäna, ucjjarojj ley libroru uqhamarac take jakjjaruraquiw ch'alljjatäna.\n20. Ucatsti saraquïnwa: “Aca wilawa cuntejj Diosajj jumanacamp arust'awayi ucjja sayt'ayi” sasa.\n21. Moisesajj santuariorusa, uqhamarac take cunanacatejj ucan utjcäna ucanacamppacharuw wilamp ch'alljjataraquïna.\n22. Ucatsti leyirjamajj niya take cunanacaw wilampi k'omachatäñapa; janiw juchat k'omachasiñajj utjcaspati, janitejj wilajj wartascaspa ucqhajja.\n23. Ucatpï waquisïnjja aca sacrificionaca utjañapajja alajjpachat yatekasit yänaca k'omachañataqui, ucatsipan alajjpach yänacajj ucats juc'amp suma sacrificionac muni.\n24. Jaken lurat santuariojj mä uñacht'äwiquïnwa chekpach santuariotjja. Cristosti janiw uca jakenacan lurat santuariorojj mantquiti, jan ucasti alajjpach quicparuw manti, jichhasti ucan Diosan nayrakatapan jiwasat arjjatasquistu.\n25. Jilïr jach'a judío sacerdotejj sapa maraw mantirïna Sinti Kollan Chekawjaru mä animalan wilap loktiri, ucatsipan Cristosti janiw walja cuti sacrificiot loktasquiti.\n26. Uqhamäsapän ucajja walja cutiraquiw jiwañapäsapänjja aca orake kalltatpachjja. Jichhajj take uca urunac phokhasisquipanjja, Cristojj mä sapa cutiquiw pacha tucuyar uñstani, jupapachparaquiw mä sacrificio loktasiwayi take juchanac apakañataqui.\n27. Cunjämatejj take maynins mä cuti jiwañapäquejja, ucjjarusti taripäwiw jutaraqui.\n28. Uqhamaraquiw Cristojj mä cutiqui sacrificionjj loktasïna waljanin juchapa apakañataqui. Ucatsti khepïrinjja uñstaniraquiniwa, janiw juchanac apakeriti, jan ucasti jupar suyt'irinacar khespiyañataqui.


Maynin pantjasitap uñjasajj janiw aynachtʼañasäkiti | Taman yatjjatañataki\nYatiyañataki (congregacionan yatjjatañataki) | Junio 2016\n¿Kuna arutsa liytʼäta? Acholi Albanés Alemania markan amparamp parlirinakataki Alemán Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Boulou Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (tradicional) Chino mandarín (simplificado) Chuvash Cingalés Citonga Colombia markan amparamp parlirinakataki Coreano Croata Dangme Danés Ecuador markan amparamp parlirinakataki Efik Enzema Eslovaco Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Finlandia markan amparamp parlirinakataki Finlandés Fiyiano Fon Francés Ga Galés Georgiano Gran Bretaña markan amparamp parlirinakataki Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibanag Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kikamba Kikuyu Kiniaruanda Kirguís Kiribatiano Kirundi Kurdo Kurdo kurmanyí del Cáucaso Letón Lhukonzo Lituano Luganda Luo Macedonio Macua Malayo Malayálam Malgache Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Noruego Nyungwe Okpe Oromo Osético Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Portugués de Brasil Quechua boliviano Rumano Runyankore Rusia markan amparamp parlirinakataki Ruso Samoano Sango Sena Serbio (Alfabeto cirílico) Serbio (alfabeto latino) Shona Sidama Sranangtongo Suajili Sudáfrica markan amparamp parlirinakataki Sueco Tagalo Tai Tamil Tayik Telugu Tetun Dili Tigriña Tivo Tok pisin Tsotsil Tumbuka Turco Turcomano Tuvaluano Twi Tártaro Ucraniano Uhobo Urdu Uzbeko Venezuela markan amparamp parlirinakataki Vietnamita Waray-Waray Wolaita Xitshwa Yao Yoruba Zandé Zapoteco (Istmo) Zimbabue markan amparamp parlirinakataki Árabe\nMaynin pantjasitap uñjasajj janiw aynachtʼañasäkiti\n“Maynit maynikama khuyaptʼayasirïpjjam, perdonasirïpjjarakim maynit maynikama” (EFE. 4:32).\n121, 75 QʼOCHUNAKA\nJehová Diosan markapajj nayraruw sartaski, ¿kunatsa ukham sistanjja?\n¿Kunjamsa Bibliajj taqenin pantjasirïtas qhanañchi?\nPantjasitassa, mayninakan pantjasitapsa, ¿kunjamsa uñjañasa?\n1, 2. Jehová Diosajj markapat ¿kamsänsa?\nDIOSAN markapajja, wali muspharkañaw jiljjattaski. Cheqas Diosan servirinakapajj pantjasir jaqenakjamajj kunansa pantjasipjjapuniwa. Ukhamäkchisa, qollan ajayun yanaptʼapampiw Diosan markapajj aka Oraqpachan jiljjattaski. Servirinakap toqejja, Jehová Diosajj walja askinakwa jikjjatawayi.\n2 Khä 1914 maranakanjja, Jehová Diosan servirinakapajj jukʼanikïpjjänwa. Ukhamäkchïnsa, Diosan arunakap yatiyañatakiw wal chʼamachasipjjäna. Diosan yanaptʼapampejj walja waranq waranqa jaqenakaw Biblian cheqa yatichäwinakapat yateqawayapjje, qhepatsti Jehová Diosan Testigonakaparuw tukupjjäna. Diosajj nayratpachaw markapat akham säna: “Aka mä jukʼa jaqenakasti waranqanakaruw tukupjjani, aka mä qawqha jaqenakasti mä jachʼa markaw tukupjjarakini. Nayätwa [Jehová] Tatitojja, nayaw taqe ukanakjja horasaparu phoqhasiyarakï” sasa (Isa. 60:22). Uka arunakajj aka qhepa urunakanwa phoqasiski. Walja markanakanjja, markachirinakapajj janiw kimsaqallqo millonarus purkiti, ukampis Jehová Diosan Testigonakapajj ukat sipansa waljanïpjjewa.\n3. ¿Kunjamsa Jehová Diosan markapajj munasirïtap uñachtʼayawayi?\n3 Jehová Diosajj wali munasiriwa, ukatwa Jupjam munasirïpjjañapataki aka qhepa maranakan markapar yanaptʼawayi (1 Juan 4:8). Jesusasti arkirinakapar akham sänwa: “Aka machaq mandamientwa churapjjsma: Maynit maynikama munasipjjam. [...] Jumanakatejj maynit maynikama munasipjjätajja, taqeniw amuyapjjani nayan discipulonakajjäpjjatama” sasa (Juan 13:34, 35). Ukham munasir chuymanïñajj jichhürunakan wali wakiskiripuniwa, ¿kunatsa ukham sistanjja? Aka qhepa maranakanjja, walja guerranakaw utjawayi. Payïr Jachʼa Chʼajjwäwinakwa niya 55 millón jaqenakajj jiwarawayapjje. Ukampis Jehová Diosan Testigonakapajj janiw ukar mitisiwayapkiti (Miqueas 4:1, 3 liytʼañataki). Ukhamatwa jaqe masipar jan jiwayawayapkiti (Hech. 20:26).\n4. ¿Kunatsa Diosan markapajj nayraruw sartaski sasin sissna?\n4 Supayan jarkʼatpachasa, Diosan markapajj nayraruw sartaski, “akapach diosajj” Supayawa sasaw Bibliajj qhanañchi (2 Cor. 4:4). Supayajj gobiernonak toqe, radio ukhamarak televisión toqew Diosan arunakap jan yatiyasiñapatakejj chʼamachasiwayi, ukampis jan jarktʼirjamäsajja, cheqa yupaychäwit jaqenakar jitheqtayañwa amtawayi. Ukhamarus tiempopan jukʼakïtapwa yatisiraki, ukatwa kunayman toqet maynir jitheqtayañ muni (Apo. 12:12).\nIYAWSÄWISAJJ YANTʼATAW UÑJASISPA\n5. ¿Kunatsa jaqe masisajj chuym ustʼayistaspa? (23 janankir foto uñjjattʼam).\n5 Cristiano tamanjja, Diosampiru jaqe masimpiru munasiñaw nayranki. Mä kutejja, ley yatichiri mä chachaw akham sasin Jesusar jisktʼäna: “Yatichiri, ¿kawkïr mandamientos taqet sipansa wali jachʼajja” sasa. Jesusasti sarakïnwa: ‘“Tatit [Jehová] Diosamaruw munäta taqe chuymamampi, taqe almamampi, taqe amuyumampiraki”. Ukawa taqet sipansa jachʼa mandamientojja. Payïri mandamientosti ukar uñtatarakiwa: “Jaqe masimarusti juma kipkarjam munarakim”’ sasa (Mat. 22:35-39). Adán chachan juchachasitapatwa taqenis juchanïtanjja sasaw Bibliajj qhanañchi (Romanos 5:12, 19 liytʼañataki). Ukhamätas laykojja, inas mä jilatasa jan ukajj mä kullakas chuym ustʼaychistaspa, ukhaw qawqsa Jehová Diosarusa markaparus munastan ukajj yantʼata uñjasispa. Ukhaman uñjasisajj ¿kunsa lursna? Khä nayra tiemponjja, Diosan servirinakapajj arumpisa, luratanakapampisa mayninakarojj chuym ustʼayapjjarakïnwa. Jupanakan sarnaqäwinakapat yateqasiñaw jichhürunakan yanaptʼistaspa.\nElí sacerdoteru wawanakapar jan cheqañchir uñjasajja, ¿kunjamakis jikjjatassnäna? (6 tʼaqa uñjjattʼäta)\n6. ¿Kunansa Elí sacerdotejj pantjasïna?\n6 Elí sacerdotet parltʼañäni, jupajj pä yoqanakanïnwa. Uka pä yoqanakapajj janiw Diosan leyinakapar respetapkänti. Bibliajj jupanakat akham siwa: “Elí sacerdoten wawanakapasti jan wali jaqenakäpjjänwa, janirakiw jupanakajj Tatiturojj ajjsarapkänti” sasa (1 Sam. 2:12). Jan walinak lurapjjatap yatisajja, Elí sacerdotejj janiw wawanakapar cheqañchkänti. Ukatwa Jehová Diosajj juparusa, pä yoqanakaparus juchañchäna (1 Sam. 3:10-14). Qhepatjja, Elí chachan familiapat jutirinakajja, janiw sacerdotjam sirvjjapjjänti. Elí sacerdoteru wawanakapar jan cheqañchir uñjasajja, ¿kunjamakis jikjjatassnäna? Wawanakapar jan walinak lurir uñjasajja, ¿jupanakat yateqasisati Jehová Diosat jitheqtsnäna?\n7. 1) ¿Kuna jachʼa juchanakarus Davitajj purtʼasïna? 2) Davitaru jan walinak lurir uñjasajja, ¿kunsa Diosajj luräna?\n7 Jehová Diosajj wal Davitar munasïna, Bibliajja ‘Davitajj Jupan chuymapar purtʼkirïnwa’ sasaw qhanañchi (1 Sam. 13:13, 14; Hech. 13:22). Qhepatjja, Davitajj jachʼa juchanakaruw purtʼasïna. Kunapachatï Urías chachajj guerran nuwasiskäna ukhajja, Betsabé (Bat-seba) warmipampiw Davitajj wachoq juchar purtʼasïna, ukatsti Betsabé warmejj usurëjjänwa. Davitajj usurïtap yatïna ukhajja, Urías chacharuw jawsayanïna, ukhamat warmipampi ikintañapataki. Ukhamatwa jaqenakajj Betsabé warmejj Urías chachapatak usurïtap amuyapjjaspäna. Ukampis Uriasajj janiw utapar sarañ munkänti. Ukatwa Davitajj ejercitop pʼeqtʼirir akham säna: ‘Uriasarojj nayrarupun uchapjjam, ukhamat jiwañapataki’ sasa. Ukham jan walinak luratapatjja, Davitasa familiapasa kunayman jan walinakanwa uñjasipjjäna (2 Sam. 12:9-12). Ukhamäkchïnsa, Jehová Diosajj Juparu “cheqa chuymamampi” servitapatjja, Davitarojj khuyaptʼayänwa (1 Rey. 9:4). Jiwasatï uka tiempon jaksnäna ukhajja, Davitaru jan walinak lurir uñjasajj ¿kunjamakis jikjjatassnäna? ¿Janit Jehová Diosar sirvjjsnäna?\n8. 1) ¿Kuna arsutapsa Pedrojj jan phoqkäna? 2) Pantjaskchïna ukasa, ¿kunatsa Diosajj Pedror askit uñjaskakïna?\n8 Jichhajj Pedrot parltʼarakiñäni. Juparojj Jesusaw apostolöñapatak ajllïna. Ukhamäkchïnsa, awisajj arsutapampisa luratanakapampisa, pantjasïnwa. Mä kutejja, Jesusar akham sänwa: ‘Mayninakajj jaytanukupkätam ukasa, nayajj janipuniw jaytanukkämati’ sasa (Mar. 14:27-31, 50). Ukampis kunapachatï Jesusajj uñisirinakapampi katuntat uñjaskäna ukhajja, mayni apostolonakjamarakiw Pedrojj Jesusaru jaytanukuwayjjäna. Janiw ukakïkänti, kimsa kutirakiw Jesusar jan uñtʼir tuküna (Mar. 14:53, 54, 66-72). Ukham luratapatjja, Pedrojj taqe chuymaw arrepentisïna, ukatwa Diosajj jupar perdonasin askit uñjaskakïna. Jiwasatï Jesusan arkirinakapat maynirïsnäna ukhajja, Pedron pantjasitap uñjasajj ¿Diosat jitheqtjjsnänti?\n9. ¿Kunatsa ‘Jehová Diosajj cheqaparuw kuns uñjaskani’ sasajj taqe chuyma confiysna?\n9 Nayra tiempon Diosan servirinakapajj arsutampisa, luratanakapampisa, mayninakarojj chuym ustʼayapjjänwa. Jichhürunakantï chuym ustʼayapjjestani ukhajja, ¿kunsa lurañäni? ¿Tantachäwinakar janit sarjjsna? Jehová Diosatsa markapatsa ¿jitheqtañti amtjjsna? Jan ukajj ¿‘Jehová Diosajj khuyapayasiriwa, Jupajj maynin arrepentisiñapwa suyi’ sasach amuysna? Maysa toqetjja, jachʼa juchanakaru purtʼasipki ukanakajj janiw awisajj arrepentisipkaspati. Ukhamäspa ukhajja, ¿‘Jehová Diosaw horasapar askichaskani’ sasat taqe chuyma confiyañäni? Inas Jehová Diosajj jucha luririrojj tamat jaqschini. Cheqas Jehová Diosajj kunatï cheqapäki ukpun lurani.\nJEHOVÁ DIOSAT JANIPUN JITHEQTAPJJAÑÄNITI\n10. Judas Iscarioten pantjasitapasa, Pedron pantjasitapasa, ¿Jesusarojj aynachtʼayänti?\n10 Khä nayra tiemponjja, mayninakar jachʼa juchanak lurir uñjasajj janiw Diosan servirinakapajj Jehová Diosatsa, markapatsa jitheqtapkänti. Ukanakat maynïrejj Jesusawa. Jupajj 12 apostolonakapar ajlliñatakiw Awkipar arum paqar yanaptʼa mayisïna. Ajllkäna uka apostolonakapat maynïrejj Judas Iscariotënwa, qhepatsti jupajj Jesusaruw aljantäna. Janiw ukakïkiti, Pedro apostolopas Jesusar jan uñtʼiriw tukurakïna (Luc. 6:12-16; 22:2-6, 31, 32). Apostolonakajj chuymapsa ustʼayapkchïnjja, Jesusajj janiw Jehová Diosarusa, arkirinakaparus juchañchkänti, jan ukasti, Diosat jan jitheqtasaw serviskakïna. Ukham luratapatwa Diosajj jiwatat jaktayäna, ukatsti Reinopan apnaqañapatakiw reyit uttʼayarakïna (Mat. 28:7, 18-20).\n11. ¿Kunsa Diosajj markapat arsuwayi?\n11 Jesusan sarnaqäwipajja, Jehová Diosata, markapata jan jitheqtañatakiw chʼamañchistu. Cheqas uk lurañaw taqenir waktʼistu. Aka qhepa urunakanjja, Jehová Diosajj servirinakaparuw aka Oraqpachan kunatï cheqäki uk yatiyasiñapatak yanaptʼaski, Jupan markapakiw uk luraski. Markapankirinakajja, suma yatichäwinakap katoqasajj wali kusisitaw jikjjatasipjje, mayachtʼataw servipjjaraki. Isaías 65:14 qellqatanjja, akham sasaw Diosajj arsuwayi: ‘Markajajj kusisiñatsa qʼochusipjjaniwa, chuymanakapan kusisiñajj utjatap layku’ sasa.\n12. Mayninakan pantjasitanakap uñjasajja, ¿kunsa lurañasa?\n12 Diosan servirinakapajja, yanaptʼap katoqasajj kunatï askïki ukwa lurapjje, ukatwa kusisit jakasipjje. Ukampis akapachankir jaqenakajja, janiw kusisit jakasipkiti ni suytʼäwinïpkarakisa. Maynitï arumpisa, luratanakapampisa, chuyma ustʼayistaspa ukhajja, janipuniw Jehová Diosatsa, markapatsa jitheqtañasäkiti. Antisas Diosat jan jitheqtasaw serviskakiñasa, arunakaparus istʼaskakiñasawa. Ukhamarus mayninakan pantjasitanakap kunjamsa uñjañasa, ukatjja kunsa lursna ukanakwa yateqañasaraki.\n¿MAYNINAKAN PANTJASITAP UÑJASAJJ KUNSA LURSNA?\n13, 14. 1) ¿Kunatsa mayninakan cheqap lurapjjañap jan suyañasäkiti? 2) ¿Diosan kuna arunakapsa amtañasa?\n13 Maynitï arupampisa, luratapampis chuym ustʼayistaspa ukhajj ¿kuns lursna? Bibliajj akham siwa: “Jan colerasiñampi atipayasimti, colerasiñajj pisi amuytʼan jaqenkiwa” sasa (Ecl. 7:9). Pantjasir jaqenakätas laykojja, walja kutiw pantjastanjja. Ukhamajj jilat kullakanakasan taqe kuns cheqap lurapjjañap janiw suyañasäkiti, arsutanakapansa luratanakapansa, pantjasipjjakipuniniwa. Maysa toqetjja, pantjasitanakap imjjasiñajj janiw walïkaspati, ukhamtï lursna ukhajja, Jehová Diosarojj janiw kusisitajj sirvjjsnati. Ukhamarusa, iyawsäwisajj aynachtʼaspawa, Jehová Diosan markapar jaytañ kunwa amtjjsna, wiñay jakañatak suytʼäwinïktan uksa aptʼassnawa.\n14 Kusisit jakasiñatakisa, suytʼäwis jan aptʼasiñatakisa, Jehová Diosan aka arunakapat amtasiñasawa, Jupajj akham sänwa: “Uñtapjjam, nayajj mä machaq alajjpachampi mä machaq oraqempi uskü. Kunatejj utjkän ukajj armatäjjaniwa, janirakiw khitis mayampsa jupanakatjja amtaskjjaniti” sasa (Isa. 65:17; 2 Ped. 3:13). Diosat jan jitheqtirinakaw uka bendicionanak katoqapjjani.\n15. Mayninakajj chuym ustʼayapjjestani ukhajja, ¿kunsa Jesusan arunakaparjamajj lurañasa?\n15 Janïraw mä suma Paraison jakasktanti. Ukhamajj maynitï arumpisa, luratanakapampis chuym ustʼayistani ukhajja, kun lurañassa Jehová Diosajj muni ukwa sum amuytʼañasa. Jesusan ewjjanakapatwa amtsna, jupajj sänwa: “Jumanakatejj jan wali luratanakapat masinakamarojj perdonapjjäta ukkhajja, alajjpachankir Awkimajj jumanakarojj perdonapjjarakïtamwa. Masinakamar jan perdonapkäta ukasti, jumanakan Awkimasti janirakiw kuna juchanakamatsa perdonapkarakïtamti” sasa. Mä kutejja, akhamwa Pedrojj Jesusar jisktʼäna: ‘Kunapachatejj jilajajj kuna jan walsa luritani ukhajja, ¿paqallq kutti perdonañajajja?’ sasa. Jesusasti sarakïnwa: “Janiw paqallq kuti sisksmati, jan ukasti, paqallq tunka paqallqo kuti sismawa” sasa. Ukhamajj mayninakar perdonañatakejj jankʼakïñasawa, ukwa Jesusan uka arunakapajj amtayistu (Mat. 6:14, 15; 18:21, 22).\n16. ¿Kunsa Joseyat yateqassna?\n16 Kunapachatï mayninakajj chuyma ustʼayapjjestani ukhajja, José waynat amtañaw yanaptʼistaspa. Jupajj mä sullka jilanikïnwa, jupanakan awkipajj Jacob satänwa, mamapasti Raquel satarakïnwa. Jacobojj yaqha wawanakanirakïnwa, ukampis taqe wawanakapat sipansa, Joseyaw wali munatänjja. Ukatwa jilanakapajj wal uñisipjjäna, uñisiñatsti Joseyaruw esclavot aljantapjjäna, qhepatsti Egiptor apataw uñjasïna. Walja maranak qhepatsti, wali suma irnaqtʼirïtapatjja, Joseyajj Egipto markan jachʼa jilïrit uttʼayatänwa, Faraonakiw jupat jilïrïnjja. Mä qawqha maranakatsti, machʼaw utjäna, ukatwa jilanakapajj manqʼa alasir Egiptor sarapjjäna. Kunapachatï Joseyajj jilanakapar uñjäna ukhajja, jankʼakiw jupanakar uñtʼäna, ukampis jilanakapajj janiw jupar uñtʼapkänti. Jilanakapajj jan walsa jupar lurapkchïnjja, janiw kikpat kikpa kuttʼaykänti, antisas kunjam chuymanëjjapjjänsa uk yatiñatakiw yantʼäna. Jilanakapan suma chuymanëjjapjjatap amuyasajja, khitïnsa jupajja ukwa jilanakapar yatiyjjäna. Ukatsti sarakïnwa: “Jan ajjsarapjjamti. Nayaw jumanakarusa, wawanakamarusa manqʼañjja churasipkäma” sasa. Ukham arunakampiw Joseyajj jilanakapar chuymachtʼäna (Gén. 50:21).\n17. Mayninakajj chuyma ustʼayapjjestani ukhajja, ¿kunsa lurañasa?\n17 Taqeniw pantjasirïtanjja uk janipun armañäniti, inas jiwasajj mayninakar chuym ustʼayaraksna. Maynir chuyma ustʼayatas amuyasstan ukhajja, jupampiw parlañasa, ukatsti sumankthapiñasawa. Uk lurañatakiw Bibliajj ewjjtʼistu (Mateo 5:23, 24 liytʼañataki). Kunapachatï pantjasktan ukhajja, mayninakajj perdonistaspa ukwa muntanjja, ¿janit jiwasajj uk lurkaraksna? Efesios 4:32 qellqatajj akham sistuwa: “Sumankapjjam, maynit maynikama khuyaptʼayasirïpjjam, perdonasirïpjjarakim maynit maynikama, kunjämtejj Diosajj jumanakaru perdonapjjtam Cristo toqe ukhama” sasa. Jiwasatï jilat kullakanakasar munasstan ukhajja, janiw pantjasitanakap imjjaskañäniti (1 Cor. 13:5). Mayninakan pantjasitanakap perdonañäni ukhajja, Jehová Diosajj pantjasitas perdonarakistaniwa. Ukhamajj Jehová Diosat yateqasisa mayninakar perdonapjjañäni (Salmo 103:12-14 liytʼañataki).\nJehová Diosajj “jumanakatjja llakisirakiwa”\nSañu Luriri Jehová Diosamp yanaptʼayasipjjañäni\nJehová Diosasti mä sapa Diosakiwa\nDiosatakjam sarnaqañaw jukʼamp wakiskirejja\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Junio 2016\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Junio 2016\nYATIYAÑATAKI (CONGREGACIONAN YATJJATAÑATAKI) Junio 2016


1 Samuel 29 - Holy Bible [Aymara Bible 1997] - (1Sam 29)\nFilisteonacasti take jakenacapjja Afec sisqui uca chekaruw tantacht'apjjäna, ucañcamasti israelitanacajj Jezreel sisqui uca chekanquir uma jalsu jac'aruw purintapjjaraquïna.\nUqhamasti cunapachatejj filisteonacan jilïrinacapajj compañiata, batallonata sarantasipcän ucapachasti, Davidampi jakenacapampejj Aquis reyimpiwa khepata sarantasipcaraquïna.\nUcatwa filisteonacan jilïrinacapajj Aquis reyirojj jisct'apjjäna: —¿Cunsa lurapjje uca hebreo jakenacajja? —sasa. Aquis reyisti saraquïnwa: —Acajj Davidawa, jupasti Saúl reyin oficialapänwa, uca Saúl reyisti Israel marcan reyipawa. Ucampisa aca Davidajj niya mä kawkha maranacawa nayampi chicaraqui, ucatsti cunüruttejj nayan jac'ajjan sarnakqui ucat jichhacamajj janiw cuna jan walsa jupanjja jicjjatcti —sasa.\nUcampisa filisteon jilïrinacapajj Aquis reyitaquejj colerasipjjänwa, ucatsti sapjjaraquïnwa: —Jichhajj uqhamajj samaya, cawqharutejj juparojj churcta ucqharu cuttjjapjjañapataqui, janiraqui jiwasampi chica nuwasiri sarcpati, inampisa cheka nuwasïwina jiwasaru cutjjatjjestaspa. ¡Jupataquejj walïspawa reyin nayrakataparu uñstañapajja, aca filisteo soldadonacan p'ekepa apt'ata!\n¡Acatejja pachpa Davidächejja, qhitirutejj k'ochjjayapjjäna thokt'asisa: ‘Waranka jakenacwa Saúl reyejj jiwarayi, Davidasti tunca waranka jakenacaraqui jiwarayi’! sasa.\nUqhamasti Aquis reyejj Davidaruw jawsayäna, ucatsti saraquïnwa: —¡Chekpachansa, Tatitojj jacasquiwa, jumasti cheka jakepunïtawa! Aca campamenton sarnakatamasti chuymajjar purquiriwa. Cuna urutejj nayan jac'ajjaru jutcta ucat jichhürcamajj janiraquiw cuna jan walsa jumanjja jicjjatcti. Ucampisa filisteonacan jilïrinacapajja janiw jumaru uñjañ munapctamti.\nUqhamajj jichhajj waliqui cuttawayjjam, jan jupanacaru chuymanacapa mayjt'ayascañataqui.\nUcampisa Davidajj saraquïnwa: —¿Cunsa nayajj lurtjja? ¿Cuncha juma jach'a reyejj take aca maranacana nayatjja uñjtajja, ucat nayaru jaysaraquistajja uñisirinacamampi nuwasiri sarañajja? —sasa.\nAquis reyisti saraquïnwa: —Nayajj yattwa chekpachansa jumajj wali suma jakëtawa, Diosan angelapäcasmas uqhama, ucampisa filisteonacan jilïrinacapajja amtapjjewa, jumajj jan nanacampi chica nuwasïwiru mantañamataqui.\nUca laycu, jumasa uqhamaraqui jumampi chica jutapqui uca jakenacasa, arumanthi alwatajj khanjtanipanwa sartasina cuttawayjjapjjäta.\nUqhamasti, Davidampi jakenacapampejj, khepärmanthi alwajja filisteonacan orakeparuw cuttanjjapjjäna, ucañcamasti filisteonacajj Jezreel tokeruw sarantasipcaquïna.


Martha Valencia Intimayta · Perfilan yanapiri · Global Voices Aymarata\nMartha Valencia Intimayta\nApthapita 15 Anata phaxsi 2011 · 53 Qillqatanaka\nImaylu Martha Valencia Intimayta\nQhipa qillqatanaka Martha Valencia Intimayta\nLatin America19 Llamayu phaxsi 2014\nMedio Oriente & Norte África18 Llamayu phaxsi 2014\nEstudiantes de la Universidad Amirkabir de Irán en Teherán, corearon consignas de apoyo a Mir Hussein Mousavi y Mehdi Karroubi, líderes del Movimiento Verde a...\nÁfrica Subsahariana16 Chinuqa phaxsi 2014\nEuropa Occidental22 Jallu qallta phaxsi 2013\nÁfrica Subsahariana21 Jallu qallta phaxsi 2013\nNelson Mandela ch’iyar tatax nayrir Sudáfrica mark irptiriwa,jichhakamas arxayasinkaksistuw Twittertuqnama, akham tama arst’awipanakax walin markachirinakarux jan mayamp aka jakañat chhaqtawayxatapat amtayi.\nGV FACE: Reforma migratoriatuqin samkapa khaysa Estados Unidostuqina\nNorth America18 Jallu qallta phaxsi 2013\nActivistas jupanakampiw reforma migratoria ukatuqit aruskipt'apta, ukax Estados Unidos markan niya 11 millones jall ukha jaqiruw jan documentunitapat jan walt'ayaspa.\nMichelle Bachelet kullakax atipt’awayiw chhillawinakana ukampirus payir chhijllawir saraskakiniwa.\nLatin America26 Lapaka phaxsi 2013\nCibernautanakax uñacht’ayawapxi jan walitapatx aka kullaka Bachelet ukhamarak mayir mark apanaqatapata. Masur chhijllaw tukutatsti waljaniw aruskipaskapxi kunjamas redes sociales uta tuqiir mistuwayana ukhamarak kunjamas chiqpachan...\nWaranq waynanakaw yanapt’aw apsusipxi República Dominicana uksatuqina\nCaribbean24 Lapaka phaxsi 2013\nAkax yatiyan muniw jan waliru saraski yanapt’aw tuqutx, kunaluykutix wayn tawaqunakar mä yant’aw lurañatak, janiw chhaqayañatakikiti.\nAsia Oriental14 Willka kuti phaxsi 2013\nSaudita jisk’a tunka kimsan maran wawax mä iPad katuqi kunapachatix wil uskuntayaskan ukhax VIH ukampiw apkatasiwatana\nMedio Oriente & Norte África1 Willka kuti phaxsi 2013\nAka yatiyawix walpin yatiyaw yatiyirinakarux phiñasiyawayi ukhamarakiw Ministro de salud jupas uñjt’ir ukatx churir iPad sarawatayna.\nMedio Oriente & Norte África9 Chinuqa phaxsi 2013\nAl-Bajady jupax mä uñstayiriwa aka Asociación de Derechos Civiles y Políticos Saudíes uka(ACPRA, akax inglisat chimpupawa) ukatx watañ utan jist’antataw uñjasinx aka pâ tunk mayan...\nMedio Oriente & Norte África4 Chinuqa phaxsi 2013


2 Crónicas 27 - Holy Bible [Aymara Bible 1997] - (2Cró 27)\nJotam reyejj cunapachatï pä tunca pheskan maranïcäna ucqhawa apnakaña kalltäna, ucatsti Jerusalén marcanjja tunca sojjtan maraw apnakäna. Taycapasti Jerusa satänwa, jupasti Sadoc chachan phuchapänwa.\nJotam reyin luratanacapasti chekapänwa Tatitun nayrakatapana, cunjämatï Uzías awquipana chekapäcäna uqhamaraqui. Ucampis jupajj janiw mantcänti Tatitun temploparu. Ucatsti marcajj jan wali luräwinacapampejja chicaquïscänwa.\nJupawa lurayaraquïna Tatitun templopanquiri patäjja puncupa, uqhamaraquiw lurayaraquïna waljanaca Ofel sat perkana.\nUcjjarusti marcanacwa lurayaraquïna Judá oraken kollunacaru, uqhamarac nuwasiñataqui perkanaca, torrenaca lurayäna uca orakenacana.\nUcatjja amonitanacan reyipampiwa nuwasïwincäna, ucatsti jupanacarojj atipjänwa. Uca marasti amonitanacajja juparojj impuestwa pagapjjäna quimsa waranka quimsa patacani kilo kollkenaca, pä millón pä pataca waranka litro trigonaca, cebadanacatsa mä uqhamaraqui. Uca pachparaquiw churapjjaraquïna sapa marata uca jutiri pä maranacata.\nJotam reyisti ch'amaniw tucüna, jupan sarnakäwipajj Tatitun nayrakatapana chekapätap laycu.\nUcat ucjjar Jotam reyin luratanacapasa, uqhamarac jupan take nuwasïwir saratanacapatsa, sarnakäwinacapatsa kellkatawa Israel, uqhamarac Judá ucanquir reyinacan libropana.\nCunapachatï jupajj pä tunca pheskani maranïna ucqhawa apnakañ kalltäna, ucatsti Jerusalén marcanjja tunca sojjtan maraw apnakäna.\nCunapachatï Jotam reyejj jiwjjäna ucqhajja, nayra awquinacapamp chicaw imt'jjapjjäna Davidana Marcapana. Ucatjja jupa lantejja Acaz yokapaw reyejjäna.


Ucampis maynin luratapatejj k'al naqhantanejja, uca jakejj k'alwa apt'asini, jupajj naqhantañat khespcani mä ninat jaltirjama ucasa.\nWalja urunacaw jan mank'atäpjjäyäta. Ucatwa Pablojj sayt'asisina barconquir jakenacaru säna: —Tatanaca, walïsapänwa nayar ist'apjjetasamäna ucajja, cunapachatejj sapjjäyäsmajja: ‘Janic aca Creta islat mistcañäniti’ sasajja. Iyawsapjjetasamäntejj janiw aqham t'akhescasänti, janiraquiw take yänacassa apt'ascasänti.\n Take acanacajja, nayataquejj wali asquïnwa nayrajja, jichhajj janiw cunataquis asquïcjjeti Cristo laycu. Ucat juc'ampis, take cunatejj nayan utjquitu ucanacsti chhakatäcaspas uqhamwa amuyta, Cristo Tatitojjar uñt'añajj mä jach'a asquïtap laycu. Cristo laycuw take cunsa apanucta. Take cunsa mä jan cunatac sirvir t'unäcaspas uqhamwa uñjta Cristor jicjjatañ laycu.\n Sapa maynin luräwipasti taripañ urunwa sum uñstjjani. Uca urojj ninampiwa sapa maynin luräwipajj yant'atäni, uca ninaraquiwa khanstayani cunjämas sapa maynin luräwipajj ucjja. Maynin luräwipatejj uca ninan jan naqhantcani ucajja, pago catokani luratapatjja. Ucampis maynin luratapatejj k'al naqhantanejja, uca jakejj k'alwa apt'asini, jupajj naqhantañat khespcani mä ninat jaltirjama ucasa.\nDiosajj take jachanacapwa nayranacapatjja picharani, janiraquiw jiwañas, jachañas utjcjjaniti, warariñasa ni usuyasiñasa. Take cunanacatï nayrajj utjcän ucanacajj tucusjjewa” sasa.\nUcjjarusti, qhitinacatejj jacasipqui ucanacajja yatisipjjewa jiwjjañanacapa, ucampis jiwatanacajj janiw cunsa yatipquiti, janiraquiw cunsa jicjjatapcaraquiti, jupanacajj armatäjjatap laycu.\n “Jan jumanacajj llaquisipjjamti. Iyawsapjjam Diosaru, nayarus iyawsapjjaraquita. Awquejjan utapanjja walja utjäwinacaw jacañatac utji, jan uqhamäcaspa ucajja, nayajj niyaw jumanacaru sapjjeriscasamäna. Uqhamajj mä utjäwi jumanacatac waquichiriw sarä. Sarasinsti ucat mä utjäw waquichasinjja, wasitampiw jutä jumanacaru irpasjjañataqui, cawqhanccätï nayajj jumanacajj ucqhancapjjañamataquiraqui.\n Jan muspharapjjamti ac arsutajjatjja, horasajj purininiwa take jiwatanacasti arupjj ist'apjjaniwa. Ucatsti uca jiwatanacajj jactapjjaniwa. Asqui luririnacasti wiñay jacañataquiw jactapjjani, ñankha luririnacasti juchañchatäñataquiw jactapjjani.\nUca pasatatsti lak'acäna ucajj lak'aruw cuttjjani, cunjämäcäntejj nayrajj uqhama, ajayusti Diosan ucaruraquiw cutt'jjaraquini, qhititejj churcäna ucaru.\nJacapctansa, Tatitutaquiw jacapjjtanjja; jiwjjañän ucqhatsti Tatitutaquiraquiw jiwjjañäni. Uqhamasti jiwañansa jacañansa Tatitutaquïtanwa.\n Jilatanaca, janiw munapcti cunatejj jiwatanacampi pasqui ucjja jan yatipjjañamjja, jan jumanacajj mayninacjama llaquisipjjañamataqui jan cuna suyt'añanjama. Cunjämtejj Jesusan jiwatapar jactatapar iyawsapjjtanjja; uca pachparaquiw iyawsaractan, qhitinacatejj jupar iyawsasa jiwapjje ucanacarojj Dios Awquejj Jesusampi chica jactayani. Ucatwa jumanacar sapjjsma Tatitun yatichäwinacaparjama, qhitinacatejj jacasipcañäni Tatitun jutañapcama ucanacajja, janiw nayrt'cañäniti jiwatanacarojja. Tatit pachpawa alajjpachat sarakanini, arcangelan art'ataparu, Diosan trompetap phust'ataparu. Cristor iyawsasa jiwirinacajja nayrakatwa jactapjjani; ucatsti jaquirinacajja jupanacamp chicaw aptatäñäni kenay taypina chica alajjpachana Tatitumpi jiquisiñasataqui. Uqhamaw Tatitumpejj wiñayataquïñäni. Uqhamajj maynit maynicama aca arunacampejj ch'amañchasipjjam.\nTatit pachpawa alajjpachat sarakanini, arcangelan art'ataparu, Diosan trompetap phust'ataparu. Cristor iyawsasa jiwirinacajja nayrakatwa jactapjjani;\nUcjjarusti Diosajj jakerojj lak'atwa luräna, nasapat phost'asinwa jacaña churaraquïna. Uqhamatwa jakejj jacjjäna.\nUcjjarojj Jesusajj sänwa: —Nayätwa jactañasa, jacañasa. Qhititejj nayaru iyawsaraquitu ucajja jiwatäcanisa, jacaniwa.\njiwjjapjje ucapachajja, lak'aruw tucjjapjje, ucürpachaw amtatanacapajj tucusjje.\nJiwatanacajj janiw Tatitur jach'añchapcaspati, janiraquiw mankhapachanquirinacas jach'ar aptapcaspati.\nUcatsti take iyawsañaw utjistu, ucampis jiwjjañacwa munsnajja Tatitumpi jaquir sarjjañataqui.\n Jilatanaca, janiw munapcti cunatejj jiwatanacampi pasqui ucjja jan yatipjjañamjja, jan jumanacajj mayninacjama llaquisipjjañamataqui jan cuna suyt'añanjama. Cunjämtejj Jesusan jiwatapar jactatapar iyawsapjjtanjja; uca pachparaquiw iyawsaractan, qhitinacatejj jupar iyawsasa jiwapjje ucanacarojj Dios Awquejj Jesusampi chica jactayani.\nAjjsarcay lajja ch'amac chekawja sarcasasa, janiw cunarus ajjsarcäti, nayamp chic saratam laycu: lawamasa, thujrumasa, ch'am churitani.\nCriston tribunalap nayrakatarusti takeniw uñstañäni, sapakat maynis catokañapataqui cunatejj wact'qui uca, walsa jan walsa jacäwipanjja lurataparjama.\nPatronasti juparojj siwa: ‘Waliquiwa, jumajj wali suma sirvirïtawa. Juc'äquis ucaru wali sum phokhatamatjja nayajj jichhajj waljäquis ucaruraquiw uchäma. Jichhasti mantanim ucatsti nayampirac cusisim’ sasa.\nCunjämatejj take maynins mä cuti jiwañapäquejja, ucjjarusti taripäwiw jutaraqui.\n Uca pasatatsti Jesusajj jupanacarojj sänwa: —Lázaro amigosajj iquisquiwa, ucampis nayajj sartayanïwa —sasa. Discipulonacapasti ucjjarojj sapjjaraquïnwa: —Tata, iquiscchi ucajja, waliptascaniwa —sasa. Ucampis Jesusajj uc sasajja, Lazarojj jiwataw sañ munäna, discipulonacapasti amuyapjjänwa chekpach iquiscatapa.\n“Jilatanaca, takenejjay yatstanjja David awquisan jiwatapjja, imasitapsa. Jupan sepulturapasa jiwasanac taypincascchejjaya jichhürcama.


Mä jan juchan yatxatat jaqiruw Mexico markan jan walt’ayapxi · Global Voices Aymarata\nJaqukipäw uñt'ayata/apkatata 1 Lapaka phaxsi 2014 22:46 GMT\nAka blog ullart'apxañäni English, English, Malagasy, Français, Català, বাংলা, Español\nErnesto Villanueva Mejicano arxatirix mä jan walt’awin qhispiyataw uñjasiwatayna. Aka jan walt’awix pasawataynaw pä tunt llatunkan ur saraqkipan octubre phaxsita 2014, Ciudad Universitaria uksamanqhana, khawkhantix jikxatask Instituto de Investigaciones Jurídicas (IIJ) uksatuqina Universidad Nacional Autónoma de México,akax waljanin jach’a yatintañ ut ukham markan uñt’atawa.\nErnesto Villanueva (@evillanuevamx) jupa jilatax walja marannakaw derecho de la informacióntuqinx yatxatawatana juk’ampis jasa arsuwtuqi, q’uma apnaqawtuqi, qullqituqinaqtuqi ukatx juk’ampinaktuq yatxatawatana. Mara qalltkasinx waljanin sutinakapaw paqallq puest apnaqañatakix qillqat utjana Instituto Federal de Acceso a la Información y Protección de Datos\nAka qhipa urunakanx arxatir jilata Villanueva denunciawatanawa jan walt’aw jiskt’anaka director IIJ chhijllt’awinx inas Diego Valadés yatxatirix yanapt’asiwaychina. Kunayman jilanak yatxatatanaka, sarawipanakarjam arsusisa, kawkipuniw Villanueva jilattuq arsuwapxi ukhamarakiw juchachawapxi aka jach’a yatiqañ utar jisk’achatapata.\nAkham yatiskipanx, akatuqinx Proceso,Villanueva arxatir tatax arsuwayiw akham sasina, Valadés jupa jilatawaw akham jan walt’awinakx utjayaskaspha:\n¡UKCH’AKI! Dr. @evillanuevamx Jichhurux CU uka manqhanx mä jan walt’awin jikxatasinxa. http://t.co/pMyAXk7Wki pic.twitter.com/9oh1ccE6sg\nDr.Ernesto Villanueva ukatuq llakthapiwi, @evillanuevamx, jupax jilatax denunciawarakitanawa aka jupatuq jan walt’awinakata. Aka jan wat’awix qhananchatañapawa.\nVillanueva tata arxatirix kunaymaninak uñacht’ayawataynawa artículos México markan jichhurunakana crisis de violenciaMichoacán markapana k’añaskunakan chanipax (Metro)capital mexicana markana .


Gaël Brassac jilamp aruskipawi, jupax Global Voices ukan jaqukipiripawa · Global Voices Aymarata\nQillqiri Claire Ulrich (en) ukan jaqukipiri\tNatasha D'Souza, Gabriela García Calderón Orbe, Victoria Tinta Quispe\nJaqukipäw uñt'ayata/apkatata 21 Qasäwi phaxsi 2011 9:59 GMT\nAka blog ullart'apxañäni عربي, English, Malagasy, Español, 繁體中文, 简体中文, македонски, Français\nAka aruskipawix Global Voices ukan yanapirinakapxatawa. Jupanakax mä arut yaqha aruruwa jaqukipt'apxi, Global Voices ukan ullart'irinakapataki (lectores) abril phaxsina 2010 marana.\nGaël Brassac, Global Voices ukan jaqukipiripa, Kyoton abril phaxsina 2010 marana.\nMä markan chiqa amtapaxa, mayni ullart’irin Global Voices ukan yanapt’iripar tukuñawa. Japón markax Gaël ukan jach’a llakisiwipawa. Bangladesh ukan iyawsawiparuw Global Voicesa ukax katji.\nAkanwa, uraqpachat Global Voices ukan bloguerunakan ukhamarak jaqukipirinakan yaqha jamuqanakap uñjapxasma.\n¿Global Voices ukan qilqatanakapx jilpacht ulliriyäta, janïr francés arur jaqukipañ qalltkasaxa?\nGael Brassac: Global Voices ukarux 2009ni mara qalltaruw jach’a yatiñ utan jikxata, kunapachati, asiatico markat geopolíticos ukxat mä yatxataw lurkayat ukja. Prensanx juk’akinaw yatiyawinakaxa, ukampirus Global Voices ukanx mä aski qilqatwa jikxata, Rezwan yanapt’irin qilqata, walwa yanapt’itu, juk’at juk’atw sitio web ukatak jaqukipañ qallta; jichhax autor ukjamaw yanapxta.\n¿Global Voicesat kawkïr qilqatanak jaqukipktanakas jilpach p’arxtaytamxa?\nGB: Nayrïr qilqat jaqukipkt ukax Egiptotawa, 2010 marana sutitijax sutitijax Khalid ukanwa janiw tiruristakiti sas p’iqincht’ataw sasaw uñt’ayäna, kunalaykuti jupanx policía local tuqitx walja jan wali waraqt’at jamuqanakaw utjana, kipka palla pallanakan jiwayatanwa. Uka qilqatax estado de egipcio ukan corrupción utjatapat uñt’ayana, ukata mä mararux taqi kunas turkakiptawayxanwa, ukatsti sartasisinakax janiw Khaled sutinirux armapkanti.\nDrôme, Francia ikanwa jaktaxa, ukampirus Japón ukaw juman jakawimaxa, Kunatsa Japón markaxa?\nGB: ¡Walja Club Dorothée televisiónanakaw juchani. Waynaxt ukhatw La aventura bizarra de Jojo, GTO, Rurouni Kenshin ukat yaqha qilqatanakamp ullañ qallta. Maysatax literatura ukanx Murakami Ryu, Haruki Murakami, Osamu Dazai y Ryosuke Akutagawa¿Jichha jan waltawirux kunjamsa Franciatpach uñjta?\nGB: Japónan uraq khathati, tsunami, Fukushimat planta nuclear ukan jan walt’aw utjki, ukat mä simanatx wali mulljatayatwa. Wali jak’ataw yatiyawinak sarayta, ukatx uka yatiyawinakax janiw chiqpach yatiyaskanti, juk’at juk’atwa p’arxtayitu, mä sapa yatiyaw yatiyañwa apsta. Ukampirus nayax Japón markax nayrarux mistuniw sasaw sista, kunjamati payir Guerra Mundialatx mistki ukapachpa, kunawsati ch’axwawir apanukupki 9 de la Constitución japonesa 1946ni maran qilqatak uk chiqpach amtapxaspa ukwa suyt’askta.\n(en) ukan jaqukipiri\tNatasha D'Souza\nJichha Francia Histuryanaka\n26 Jallu qallta phaxsi 2015Brasil\n28 Willka kuti phaxsi 2014Europa Occidental\n20 Mara t'aqa phaxsi 2013Europa Occidental


Jesusajj kawkïr familiatsa jutäna uka toqetjja, ¿kunatsa Mateompi Lucasampejj may may qhanañchapjje?\n¿Kuna arutsa liytʼäta? Afrikáans Albanés Alemán Amis Amárico Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Boulou Búlgaro Catalán Cebuano Checo Chichewa Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chol Chuvash Cibemba Cingalés Citonga Congo Coreano Criollo haitiano Croata Dangme Danés Digor Diula Duala Edo Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Garífuna Georgiano Griego Guaraní Gujarati Gun Hausa Hebreo Herero Hiligaynon Hindi Hiri motu Holandés Húngaro Ibanag Ibo Ilocano Indonesio Inglés Islandés Isoko Italiano Japonés Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Letón Lingala Lituano Luganda Lunda Luo Luvale Macedonio Malayo Malayálam Malgache Mam Mambue-Lungu Maratí Maya Mazateco de Huautla Mingreliano Mixe del norte Mongol Moré Motu Ndebele (Zimbabue) Nepalés Ngäbere (o guaymí) Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Pangasinán Panjabí Papiamento (Curazao) Persa Pidgin camerunés Pidgin de las islas Salomón Pidgin nigeriano Polaco Portugués de Brasil Quechua (Ancash) Quechua boliviano Rumano Ruso Samoano Sango Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tai Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Vendal Vietnamita Waray-Waray Wolaita Xhosa Yao Yoruba Zandé Zapoteco (Istmo) Zulú Árabe Ñanya\n¿Kunatsa Mateo qellqatampi Lucas qellqatampejj Jesusajj wawäskäna ukat may may qhanañchapjje?\nJesusajj wawäskäna uka toqetjja, Mateo qellqatampi Lucas qellqatampejj janiw mä pachpaki qhanañchapkiti, ¿kunatsa? Sapa maynejj kunjamtï amuyapkäna ukarjamaw qellqapjjäna.\nMateojja, kunanakas Joseampejj pasäna uka toqetwa qellqäna. Sañäni, Marian usur jaqëtap yatisasa, kunatï paskani uk mä angelajj samkan siskäna ukanak yatisas kamsänsa, kunjamsa angelan aruparjam luräna ukanakwa qhanañchi (Mat. 1:19-25). Ukatjja, mä angelajj familiamampi Egiptor sarjjam sasaw Josear mä samkan säna, Joseasti ukar istʼänwa sasaw qhanañcharaki. Ukatsti mä angelajj Israel markar kuttʼjjam sasin yaqha samkan siskäna ukhas istʼarakïnwa. Ukat Nazaret markanwa jakasjjäna sasaw Mateojj qhanañcharaki (Mat. 2:13, 14, 19-23). Mateo qellqatan nayrïr pä capitulonakapanjja, Josean sutipajj 13 kutiw uñsti, ukampis Marian sutipajj kimsaqallqo kutikiw uñsti.\nUkampis Lucasajj Mariatwa jukʼamp parlaraki. Mariarojj Gabriel angelaw visittʼäna, jupajj Elisabet warmir visittʼiriw saräna, Jehová Diosaruw jachʼañcharakïna sasaw qhanañchi (Luc. 1:26-56). Ukatjja, kunjamsa Jesusajj tʼaqesini uk Simeonajj Mariar yatiykäna uksa qhanañcharakiwa. Jesusajj 12 maranïskäna ukhajj kunjamsa Mariajj familiapampi templor saräna, kunanakas ukan pasäna ukanakat qhanañchkasajja, Lucasajj Marian arunakapakwa ayti, janiw Joseat kamskisa. Ukat kunanakatï paskäna ukanakatwa Mariajj chuymapan amuykiptʼäna sarakiwa (Luc. 2:19, 34, 35, 48, 51). Lucas qellqatan nayrïr pä capitulonakapanjja, Marian sutipajj 17 kutiw uñsti, ukampis Josean sutipajj pusi kutikiw uñsti. Ukhamajja, Mateojj kunanaktï Joseajj lurkäna amuykäna ukanakatwa qhanañchi, ukampis Lucasajj Mariatwa qhanañcharaki.\nJoseasa Marias kawkïr familiatsa jutäna ukjja, Mateojj janiw kunjamtï Lucasajj qhanañchki ukham qhanañchkiti. Mateojj Josean achachilanakapat parlasinjja, Jesusajj Josean uywat wawapjamajj rey Davidat jutiriwa sasaw säna. Mateon qhanañchataparjamajja, Joseajj Davidan Salomón yoqapat jutirïnwa, ukhamasti leyinakarjamajja Jesusajj Davidat jutirïnwa (Mat. 1:6, 16). Ukampis Lucasajj Marian nayra achachilanakapatwa parläna, ukhamasti Jesusajj “Davidan wawanakapat jutir wawjamaw nasïna” sasaw säna (Rom. 1:3). ¿Kunatsa ukham sispachäna? Mariajj David chachan Natán yoqapat jutirirakïnwa (Luc. 3:31). Ukampis Helí chachan wawapajj Mariänwa, ¿kunatsa Mateojj Joseaw Helí chachan wawapajja sasin sispachäna? Kawkïr familiatsa jutäna uka listanjja, chachanakan sutinakapakiw uñstirïna. Ukhamajja, Joseaw Helí chachan wawapajja sasinjja, tollqapatwa Lucasajj parlaskäna (Luc. 3:23).\nUkhamajja, Joseasa Marias kawkïr familiatsa jutäna ukanakat Mateompi Lucasampejj qhanañchapki ukarjamajja, Jesusajj cheqapuni Mesiasätapwa amuytʼayistu. Fariseonakas saduceonakasa, Jesusajj janiw Davidan familiapat jutkiti sasajj janiw sapkaspänti. Kuntï Mateosa Lucasas qhanañchapki ukajj Jehová Diosar jukʼamp confiyañatakiw chʼamañchistu. Diosajj kuntï jutïrin lurañ amtki ukajj phoqasiniwa sasajj taqe chuymaw confiysna.\nAka revista liytʼirinakan jisktʼäwinakapa, agosto 2017\n¿Yatiyätati? Yatiyañataki 2016, kimsïri